title: Ring 0: Birthday

text: Teatteriseurue tajuton Sadako mukanaan ajavat pakettiautolle Sadakon kotiin, jossa tämä asuu isänsä tohtori Ikuma Heihachiron (Daisuke Ban) kanssa. Vain Toyama ja Etsuko jäävät autoon vahtimaan Sadakoa, kun muut menevät sisälle taloon tuhoamaan tytön pimeää puolta. Talossa he tapaavat tohtori Ikuman, joka kertoo Sadakon surullisen tarinan ja vahvistaa Miyajin kertoman: Sadako on kahtia jakautunut ja hänellä pimeä puolensa, joka esiintyy pikkutytön hahmossa. Muitten olessa sisällä talossa, Sadako on tullut tajuihinsa ja hän ja Toyama pakenevat yhdessä metsään. Tytön pimeä puoli vetää häntä puoleensa ja Sadako anelee Toyamaa jättämää hänet, mutta mies ei suostu siihen. Sadakon pimeä puoli saa vallan ja Sadako tappaa Toyaman ja häntä etsimään tulleet teatterilaiset. Hirmutekonsa jälkeen Sadako tulee järkiinsä ja hänen isänsä löytää hänet. Ikuma antaa Sadakolle myrkkyä ja tyttöä yrittää paeta isältään, mutta epäonnistuu. Ikuma raahaa tyttärensä vanhan kaivon luo, iskee häntä kirveellä päähän ja lopuksi työntää tytön kaivoon.


title: Ring 0: Birthday

text: Kaivossa Sadako näkee hallusinaation, jossa Toyama, johon tyttö oli rakastunut sanoo hänelle kaiken olleen vain unta. Sadako havahtuu ja näkee kuinka kaivon kansi työnnetään kiinni kaivon peitoksi...


title: Stortinden (Gárjilgáisi)

text: Stortinden () on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 512 metriä. Samaan vuorimassiiviin kuuluvat myös mm. Forholttinden (1 400 m) ja Tvillingstinden (1 437 m).


title: Stortinden (Gárjilgáisi)

text: Ensimmäisinä huipulle nousivat brittiläiset Geoffrey Hastings, William Cecil Slingsby ja Walter Perry Haskett-Smith sekä norjalaiset Elias Hogrenning ja Josef Caspari 15. heinäkuuta 1898.


title: Stortinden

text: Stortinden on Skandien Lyngsalpenen osaan kuuluva vuorenhuippu Tromssan kunnassa, Norjassa. Huipun korkeus merenpinnan tasosta on 1 473 metriä. Se kuuluu Storfjelletin vuorimassiiviin, johon kuuluu myös lähellä sijaitseva Tigertindenin (1 492 m) huippu.


title: Afrikanvästäräkit

text: Afrikanvästäräkit ("Macronyx") on västäräkkien heimoon kuuluva varpuslintusuku. Afrikanvästäräkkien sukuun kuuluu BirdLifen mukaan kahdeksan lajia.


title: Ross Ebanez

text: Ross Ebanez (s. 18. toukokuuta 1975 Hilo, Havaiji) on yhdysvaltalainen vapaaottelija, joka on otellut muun muassa DREAM, EliteXC ja Spirit MC järjestämissä turnauksissa.


title: De Havilland Canada DHC-1 Chipmunk

text: De Havilland Canada DHC-1 Chipmunk on kanadalainen De Havilland Canadan valmistama sotilaskoululentokone.


title: De Havilland Canada DHC-1 Chipmunk

text: Koneen suunnitteli toisen maailmansodan aikana puolalainen Wsiewołod Jakimiuk. Koneen ensilento tehtiin 22. toukokuuta 1946. Koneen pääkäyttäjä oli Englannin ilmavoimat, joka käytti sitä vuodesta 1946 vuoteen 1972. Myös Kanada, Portugali ja Belgia käyttivät konetta sotilaslentäjien peruskoulutukseen. Koneita rakennettiin vuosina 1947-1956 1283 kappaletta.


title: De Havilland Canada DHC-1 Chipmunk

text: Arvioidaan, että 2000-luvun alkupuolella vielä 500 De Havilland Canada DHC-1 Chipmunk lentokonetta oli lentokerhojen ja yksityisten henkilöiden käytössä.


title: Lambda (baryoni)

text: Lambda on baryoneihin kuuluva hadroni, jota merkitään symbolilla Λ. Lambdoja on erilaisia ja ne voidaan jaotella kvarkkisisältönsä mukaan: Λ (u-, d- ja s-kvarkki), Λ (u-, d- ja c-kvarkki) sekä Λ (u-, d- ja b-kvarkki).


title: Lambda (baryoni)

text: Ensimmäistä kertaa lambdahiukkanen löydettiin vuonna 1947, kun tutkittiin kosmista säteilyä. Tuolloin huomattiin, että protonin törmätessä atomiytimeen syntyi hiukkanen, joka eli kertaluokkia pidempään kuin oli odotettu ja kyseessä oli Λ-hiukkanen.


title: Alphonso Ford

text: Alphonso Gene Ford (31. lokakuuta 1971 Greenwood, Mississippi – 4. syyskuuta 2004 Memphis) oli yhdysvaltalainen koripalloilija. Hän oli aikansa parhaimpia pelaajia yliopistosarjoissa sekä Euroliigassa. Hän kuoli syöpään ainoastaan kaksi viikkoa Euroliigasta vetäytymisensä jälkeen. Hänen muistokseen Euroliigassa jaetaan Alphonso Ford-palkinto eniten pisteitä tehneelle pelaajalle.


title: Henkilöhistoria

text: Henkilöhistoria tarkoittaa puheenparressa tietyn henkilön historiaa. Erityismerkityksessä sana viittaa merkkihenkilön tai -henkilöiden historiaan.


title: Siemens-Halske Sh 14

text: Siemens-Halske Sh 14 on saksalainen Siemens & Halsken valmistama 7-sylinterinen ilmajäähdytetty tähtimoottori, jota valmistettiin vuodesta 1928 pitkälle 1930-luvulle. Moottoria käytettiin useissa lentokoneissa 1920- ja 1930-luvuilla.


title: 2 euron erikoisrahat

text: 2 euron erikoisrahat ovat erityisiä eurokolikoita, joita euroalueen jäsenvaltiot ovat lyöneet ja julkaisseet vuodesta 2004 lähtien. Erikoisrahoilla juhlistetaan historiallisten tapahtumien vuosipäiviä tai historiallisesti merkittäviä uudempia tapahtumia. Erikoisrahoilla on samat tekniset ominaisuudet ja sama yhteinen puoli kuin tavanomaisilla kahden euron kolikoilla. Erikoisrahojen kansallisella puolella on kuitenkin erityinen kuva-aihe, joka eroaa tavanomaisten eurorahojen kuva-aiheista.


title: 2 euron erikoisrahat

text: Kaksi euroa on ainoa käyttöraha, josta saa lyödä erikoisrahoja. Kahden euron erikoisrahoja ei pidä sekoittaa juhlarahoihin, joiden nimellisarvo ei saa olla sama kuin käyttörahojen. Erikoisrahat ovat laillisia maksuvälineitä kaikkialla euroalueella.


title: 2 euron erikoisrahat

text: Ennen vuotta 2007 oli kolikoissa kuva-aiheena vain EU:n jäsenmaita esittävä kartta. 1.5.2004 tapahtuneen EU:n laajentumisen vuoksi kartta-aihe kuitenkin oli jo vanhentunut. Siksi kolikoissa päätettiin korvata vuoden 2007 alusta lähtien pelkkiä EU-maita esittävä kartta koko maantieteellistä Eurooppaa esittävällä kartalla. Uuden kartan käyttöönotto ei tosin ollut pakollista vielä vuoden 2007 alusta, ja osa euromaista on lyönyt kolikoitaan vielä vuonna 2007 vanhalla kartalla.


title: 2 euron erikoisrahat

text: Kukin maa voi laskea liikkeelle yhden kahden euron erikoisrahan vuodessa. Poikkeustapauksissa maat voivat kuitenkin laskea yhdessä liikkeelle myös toisen erikoisrahan, joka juhlistaa jotakin koko Euroopan kannalta tärkeää tapahtumaa. Kolikoiden ulkoasun suunnittelu ja liikkeellelasku kuuluvat euroalueen maiden omaan toimivaltaan.


title: 2 euron erikoisrahat

text: Ensimmäisen kahden euron erikoisrahan julkaisi vuonna 2004 Kreikka, ja sillä juhlistettiin Ateenan olympialaisia. Vuonna 2007 euromaat julkaisivat ensimmäisen yhteisen erikoiskolikon, joka juhlistaa 50-vuotiasta Rooman sopimusta.


title: 2 euron erikoisrahat

text: Erikoisrahoista on tullut hyvin suosittuja keräilykohteita. Kaikkein arvokkaimpana 2 € erikoisrahana on pidetty vuoden 2007 Monacon Grace Kelly -juhlarahaa, jonka keräilyhinta on ollut jopa yli 2300 euroa.


title: 2 euron erikoisrahat

text:
Lähde
Lähde


title: Forholttinden (Lyngen)

text: Forholttinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 400 metriä. Samaan vuorimassiiviin kuuluvat myös mm. Stortinden (1 512 m) ja Tvillingstinden (1 437 m).


title: Forholttinden (Lyngen)

text: Ensimmäisinä huipulle nousivat Elizabeth Main, Emil Imboden ja Josef Imboden kesällä 1898.


title: Tvillingstinden

text: Tvillingstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 437 metriä. Samaan vuorimassiiviin kuuluvat myös mm. Stortinden (1 512 m) ja Forholttinden (1 400 m).


title: Trolltinden

text: Stortinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 426 metriä.


title: Amerikanharakka

text:
Amerikanharakka ("Pica hudsonia") on Pohjois-Amerikassa elävä varisten heimoon kuuluva varpuslintu.
__notoc__


title: Amerikanharakka

text: Amerikanharakka on väriltään mustavalkoinen ja muistuttaa eurooppalaista harakkaa.


title: Amerikanharakka

text: Amerikanharakka on 45–60 senttimetriä pitkä ja painaa 145–210 grammaa. Pyrstö on linnun kokoon nähden melko pitkä: 23–32 cm.


title: Amerikanharakka

text: Lajin tavallisin ääni on nenäsointinen "chug-chug-chug".


title: Amerikanharakka

text: Amerikanharakan parisuhde on elinikäinen. Sen pesintäaika alkaa maaliskuun lopulla ja jatkuu heinäkuun alkuun. Se pesii kerran vuodessa, mutta jos ensimmäinen pesintä epäonnistuu, pari yrittää uusintapesintää.


title: Amerikanharakka

text: Amerikanharakka tekee löyhän, mutta suuren pesänsä oksista, risuista, mudasta, heinästä ja vastaavista materiaaleista. Pesäkuppi päällystetään pehmeillä aineksilla. Molemmat sukupuolet osallistuvat rakentamiseen.


title: Amerikanharakka

text:
Naaras munii kerralla kuusi tai seitsemän munaa, joita se hautoo 16–18 päivää. Koiras ruokkii naarasta muninnan aikana.
Vanhemmat ruokkivat poikasia kaksi kuukautta, minkä jälkeen nuoret harakat liittyvät muiden nuorten yksilöiden joukkoon.


title: Amerikanharakka

text: Amerikanharakka on kaikkiruokainen. Se syö hyönteisiä, raatoja, munia, jyrsijöitä, marjoja, siemeniä ja pähkinöitä, mutta ruoan käydessä vähiin myös jätteitä. Joskus se saattaa myös laskeutua suuren eläimen kuten hirven tai naudan päälle nokkiakseen siinä loisivia punkkeja ravinnokseen.


title: Store Jægervasstinden

text: Store Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 543 metriä.


title: Store Jægervasstinden

text: Ensimmäisinä huipulle kiipesivät brittiläiset Geoffrey Hastings, William Cecil Slingsby ja Walter Perry Haskett-Smith sekä norjalainen Elias Hogrenning vuonna 1898.


title: Inga & Anush

text: Armenialaiset Inga ja Anush Arshakyans, eli yleisemmin Inga & Anush muodostavat sisarduon, joka soittaa tyypillistä armenialaista musiikkia. Sisarukset ovat kummatkin käyneet S.Aslamazyan musiikkikoulua, A. Babajanyan musiikkiopistoa sekä Yerevan State musiikkikonservatorin jazz-laulu luokkaa Armeniassa.


title: Inga & Anush

text: Inga & Anush edustivat kotimaataan vuoden 2009 Euroviisuissa Moskovassa kappalellaan "Jan Jan" (tunnetaan myös nimellä "Nor Par"), joka tarkoittaa "Minun kultani". Semifinaalissa kuudentena esiintyneet siskokset pääsivät viidenneksi eniten ääniä saaneena jatkoon finaaliin. Finaalissa "Jan Jan" sai 92 pistettä sijoittuen kymmenennelle sijalle jättäen taakseen muun muassa Venäjän ja Ukrainan edustajat. Pelkästään tuomariäänien perusteella Armenia olisi jäänyt 15:nneksi.


title: Inga & Anush

text: Vuonna 2015 Inga osallistuu toistamiseen Euroviisuihin osana kuusihenkistä Genealogy-yhtyettä.Anush Arshakyanner syntyi 24. joulukuuta vuonna 1980 Jerevanissa. Hän opiskeli ja valmistui S.Aslamazyanin musiikkikoulun pianoluokalla. Vuonna 1994 hän ansaitsi ensimmäisen sijan ja valittiin yleisö palkinnolla "Sointuvat äänet" kilpailussa, joka järjestettiin Omskissa Tällöin hän alkoi edistää toimintaansa säveltäjänä/lauluntekijänä. Myöhemmin hänen luomuksensa menestyivät hyvin. Vuonna 1999, hän debytoi solistina yhdessä Armenian philharmonikko-orkesterin ja kuoron kanssa. Vuodesta 2001 vuoteen 2005 hän opiskeli ja valmistui Jerevanin konservatorion jazzluokalta.


title: Inga & Anush

text: Inga Arshakyanner syntyi 18. maaliskuuta vuonna 1982 Jerevanissa. Myös hän valmistui S.Aslamazyanin musiikkikoulusta ja A.Babajanyanin musiikkilukiosta, viululuokalta vuonna 1997. Koulun ohella hän soitti G.Achemyanin viulistien yhtyeessä. Hän teki kiertueita yhdessä yhtyeen kanssa Armenian maakunnissa. Vuodesta 1998 hän edisti toimintaansa yhdessä Anushin kanssa. Vuonna 2002 valmistuttuaan musiikkilukiosta hän seurasi siskonsa jalanjälkiä ja liittyi Jerevanin konservatorioon, josta hän valmistui vuonna 2005.


title: Inga & Anush

text:
Arshakyanit valittiin Armenian edustajiksi Eurovision laulukilpailuun Moskovaan vuoden 2009 helmikuussa. Heidän kappaleensa oli "Jan Jan".
"Laulumme Euroviisuissa on folk-henkinen kappale, jossa on nykymusiikin vaikutteita", sanoi Anush lehdistötilaisuudessa ennen Moskovan matkaa. Laulun on säveltänyt Mane Akopyan, sanoittanut Avet Barseghyan (armeniankielinen osa) ja Vardan Zadoyan(englanninkielinen osa), ja sovittanut Ara "Murzik" Torosyan. Sanoituksilla heidän on tarkoitus esittää armenialainen folk-musiikki uudella tavalla.
"Pienien maiden, kuten Armenia, tulisi aina ottaa osaa sellaisiin kilpailuhin kuin Eurovision, esittääkseen kulttuuriaan muulle maailmalle", sanovat laulajat.
"Kilpailussa menestyminen ei riipu pelkästään artistista, mutta yritämme kaikkemme saavuttaaksemme voiton Moskovassa", sanoi Anush, lisäten, että he aloittavat valmistelut välittömästi.
Kappale pääsi mukaan toukokuun 16. päivä pidettäviin finaaleihin, saatuaan paikan kymmenen joukossa toukokuun 12. päivä. Lopulta he päätyivät 92 pisteellä sijalle 10, joka oli siihen mennessä Armenian kaikkien aikojen huonoin sijoitus Euroviisuissa.


title: Lille Jægervasstinden

text: Lille Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 400 metriä.


title: Lille Jægervasstinden

text: Ensimmäisinä huipulle kiipesivät Aubrey Le Blond, Emil Imboden ja Josef Imboden kesällä 1899.


title: Nezahualcóyotl

text: Nezahualcóyotl on kaupunki Meksikossa, Estado de Méxicon osavaltiossa. Asukkaita kaupungissa on 1 140 528. Kaupungin nimi tarkoittaa nahuatliksi "paastoavaa kojoottia".


title: Brighton Pier

text: Brighton Marine Palace and Pier tai Brighton Pier Brightonissa sijaitseva laituri, jolla on mm. huvipuistolaitteita, kauppoja, pelihalleja, ravintoloita. Nykyistä Brighton Pieriä kutsuttiin aiemmin "Palace Pieriksi", mutta sen käytöstä on luovuttu. Brighton Pier avattiin yleisölle vuonna 1899.


title: Brighton Pier

text: Brightonissa on myös vanhan, Länsilaiturin jäännökset. Länsilaituri paloi maaliskuussa 2003.


title: Mother Focus

text: Mother Focus on alankomaalaisen Focus-yhtyeen lokakuussa 1975 julkaistu studioalbumi.


title: Autostrada A1 (Italia)

text: Autostrada del Sole ("L'autostrada del Sole", myös "Autosole"), virallisesti A1 Italian moottoriteiden luokituksessa, on Italian pisin moottoritie ja maan etelä–pohjoissuuntainen pääväylä. Sen pituus on 759,6 kilometriä. A1 kulkee Milanosta Napoliin Bolognan, Firenzen ja Rooman kautta. Se otettiin käyttöön 4. lokakuuta 1964. Kun liikennöinti osuudella Bologna–Firenze joudutaan toisinaan keskeyttämään, on tullut tavaksi sanoa että "Italia on haljennut kahtia" ("L'Italia è spaccata in due"). Eurooppateiden luokituksessa Autostrada del Solen osuus Milanosta Roomaan on osa E35-tietä (Amsterdam–Rooma) ja osuus Roomasta Napoliin puolestaan osa E45-tietä (Kaaresuvanto–Gela).


title: Autostrada A1 (Italia)

text: Italian hallitukset ajoivat 1950-luvulla voimakkaasti Autostrada del Solen rakentamista, sillä sen katsottiin edistävän toisesta maailmansodasta toipuvan maan talouselämää. Ennen moottoritien avaamista tavaraliikenne maanteitse Milanosta Napoliin kesti parisen vuorokautta. Suurnopeustien käyttöönoton laskettiin alentavan tuotteiden hintoja lyhentyneiden kuljetusaikojen ansiosta.


title: Autostrada A1 (Italia)

text: A1:n rakentaminen aloitettiin 19. toukokuuta 1956. Ensimmäinen osuus Milano–Parma avattiin 7. joulukuuta 1958. Vuoristoinen Bologna–Firenze-osuus avattiin 3. joulukuuta 1960 ja Rooma–Napoli puolestaan 22. syyskuuta 1962. Jälkimmäisen osuuden tunnus oli A2 vuoteen 1988. Kokonaisuudessaan A1 valmistui 4. lokakuuta 1964, jolloin avattiin osuus Chiusi–Orvieto. Sitä ennen kyseisten kaupunkien välinen matka piti kiertää entisen Strada Statale 71:n kautta (nykyisin "strada provinciale 152").


title: Autostrada A1 (Italia)

text: A1:n rakentamiseen tarvittiin:Vuonna 1988 valmistui osuus Fiano Romano–San Cesareo ("bretella"), joka yhdisti A1:n Roomasta Napoliin johtavaan Autostrada A2:een. Samalla A2-tunnuksesta luovuttiin ja moottoritie Milanosta Napoliin kokonaisuudessaan sai tunnuksen A1. Ennen A1:n ja A2:n yhdistämistä A1:n reitti päättyi Rooman kehätielle ("Grande Raccordo Anulare di Roma", GRA). Nykyisin tunnus A2 ei ole lainkaan käytössä. A1 on kulkenut vuodesta 1988 Rooman kehätien itäpuolitse.


title: Autostrada A1 (Italia)

text: A1 kulkee Lombardian, Emilia-Romagnan, Toscanan, Umbrian, Lazion ja Campanian hallinnollisilla alueilla. Väylä on suurimmaksi osaksi 3+3-kaistainen. Uloimmat kaistat (pientareet) ovat hätäliikennettä varten.


title: Autostrada A1 (Italia)

text: Autostrada del Sole alkaa Milanon kaakkoispuolelta. Sen kokoojamoottoritiet ovat Milanon itäinen kehätie ("tangenziale Est di Milano", autostrada A51) ja Milanon läntinen kehätie ("tangenziale Ovest di Milano", autostrada A50). A1 kulkee 3+3-kaistaisena Pojoen laakson halki kohti kaakkoa Lodin, Piacenzan, Parman, Reggio Emilian ja Modenan kautta. Modenan pohjoispuolella A1 risteää Modenasta Brenneroon kulkevan Autostrada A22:n ("Autostrada del Brennero" tai "Autobrennero") kanssa. Modena–Bologna-osuus on 4+4-kaistainen. A1 kulkee Bolognan länsipuolitse. Bolognassa A1:ltä on yhteys Italian toiselle keskeiselle moottoritielle, Bolognasta Tarantoon kulkevalle A14:lle ("Autostrada Adriatica").


title: Autostrada A1 (Italia)

text: Maisematyyppi Bolognan ja Firenzen välillä on vuoristoinen. Tällä osuudella A1 on osin 2+2-kaistainen ja sen reitti mutkittelee vastakohtana Pojoen laakson pitkille suorille. Siltoja ja tunneleita on runsaasti. Arkkitehtonisesti merkittävimpiä silloista ("viadotto") ovat viadotto 4 eli "Sambro" (pituus 340 m), viadotto 16 eli "Biscione" (270 m), viadotto 18 eli "Merizzano" (418 m), viadotto 21 eli "Poggettone e Pecora Vecchia" (455 m) ja viadotto 29 eli "Aglio" (440 m). Tunneleita tällä tieosuudella on yli 6,6 km pohjoisen suuntaan ja lähes 5,9 km etelän suuntaan. Barberino di Mugellon liittymän itäpuolella sijaitsee Mugellon moottorirata. Firenzen keskustan A1 kiertää länsi-ja eteläpuolelta.


title: Autostrada A1 (Italia)

text: Firenzestä A1:n reitti jatkuu kaakkoon kohti Lazion maakuntaa ja Roomaa. Se sivuaa Valdarnoa (eräs Arnojoen laaksoista) ja Arezzon kaupunkia ja kulkee Val di Chianan halki. Val di Chianassa A1 risteää kokoojamoottoritie RA06:n kanssa. Ennen Laziota A1:n linja kulkee kappaleen matkaa Umbrian läntisimmässä osassa, jossa sillä on kolme liittymää: Fabro, Orvieto ja Attigliano. Ortesta etelään tie levenee 3+3-kaistaiseksi ja kulkee Lazion halki Rooman itäpuolitse.


title: Autostrada A1 (Italia)

text: Rooman eteläpuolella A1:n linja jatkuu edelleen kohti kaakkoa. Se kulkee eteläisessä Laziossa sijaitsevan Ciociarian alueen halki Frosinonen ja Cassinon kaupunkien kautta. A1:n eteläisin osuus on Campanian alueella. Väylä kulkee Capuan ja Casertan kautta Napoliin. Autostrada A1:n päätepiste on Napolin eteläpuolella Autostrada A3:n risteyksessä. A3 vie edelleen Napolista Reggio Calabriaan Italian niemimaan "saappaan kärkeen". Napolissa A1 risteää myös Autostrada A16:n kanssa. A16 eli Autostrada dei due mari yhdistää Napolin Adrianmeren rannalla sijaitsevaan Canosa di Pugliaan.


title: Wolfsthal

text: Wolfsthal on 830 (2009) asukkaan kunta Itävallan itäosassa Ala-Itävallan osavaltiossa. Kunnan koko on 21,82 km² ja sen pinta-alasta 48,31% on metsää. Wolfsthal on vanha teollisuuskylä Tonavan varrella. Ensimmäinen maininta Wolfsthalista on vuodelta 1083. Viime aikoina slovakialaisia on muuttanut kaupunkiin johtuen Bratislavan läheisyydestä. Tästä syystä kaupungin väkiluku on kasvanut vuoden 2005 720 henkilöstä nykyiseen 830 henkilöön.


title: Foxborough

text: Foxborough on kunta Yhdysvalloissa, Massachusettsin osavaltiossa. Kunnan asukasluku on 16 298. Se sijaitsee noin 35 kilometrin päässä Bostonista. Kunnasta ovat kotoisin NFL-seura New England Patriots sekä jalkapalloseura New England Revolution.


title: Villen taikasaappaat

text: Villen taikasaappaat () on brittiläinen lapsille suunnattu piirrossarja. Sarjan on tehnyt Hibbert Ralph Entertainment. Ensimmäisen kerran se esitettiin BBC:llä vuonna 1994. Suomessa sarjaa on esitetty Yle TV2:ssa.


title: Villen taikasaappaat

text: Sarjassa Villen äiti ostaa Villelle saappaat, jotka osoittautuvat taikasaappaiksi. Ville voi toivoa itsensä, vaikka menneisyyteen saappaiden avulla. Jaksoja on 26 ja yhden jakson kesto on 5 minuuttia.


title: Villen taikasaappaat

text: Kertojan suomalaisena äänenä toimi näyttelijä Rainer Kaunisto.


title: Järvenpään ortodoksinen kirkko

text: Järvenpään ortodoksinen kirkko eli Jumalansynnyttäjän kasanilaisen ikonin kirkko sijaitsee Järvenpään Pöytäalhon kaupunginosassa Kartanon koulua vastapäätä. Kirkko kuuluu Helsingin ortodoksiseen seurakuntaan ja valmistui vuonna 1980.


title: Järvenpään ortodoksinen kirkko

text: Kirkon suunnitteli Ivan Kudrjavzev ja sen kattomaalaukset on tehnyt Juri Mitroshin. Kirkko on pyhitetty Kazanin Jumalanäidin ikonin mukaan kuten sen edeltäjätkin eli Terijoen ortodoksinen kirkko ja Järvenpään tilapäinen ortodoksinen kirkko.


title: Inga

text: Inga on naisen etunimi, Inge-nimen naispuolinen vastine, joka on käytössä muun muassa Saksassa, Venäjällä ja Skandinavian maissa.


title: Inga

text: Suomessa nimi Inga oli vuoden 2009 loppuun mennessä annettu Väestörekisterikeskuksen tietojen mukaan 4 032 henkilölle. Nimeä ei ole suomenkielisessä nimipäiväkalenterissa, mutta suomenruotsalaisen kalenterin mukaan Ingan nimipäivä on 20. kesäkuuta.


title: Stanford (Kalifornia)

text: Stanford on kaupunki Yhdysvalloissa, Kalifornian osavaltiossa. Asukkaita tässä yliopistokaupungissa on 13 315.


title: Kynsisieni

text: Kynsisieni eli kynsisilsa on kynnen sieni-infektio, joka ei ole hengenvaarallinen ja harvoin haittaa aiheuttava. Kynsisieni saattaa toimia infektioporttina bakteereille, jotka saattavat aiheuttaa esimerkiksi ihonalaisia tulehduksia, nestemuodostusta sekä mätää. Ennen kaikkea kynsisieni on esteettinen ongelma.


title: Kynsisieni

text: Kynsisientä esiintyy yleisimmin varpaankynsissä. Sormien kynsissä kynsisientä tavataan harvoin.


title: Kynsisieni

text: Kynsisienitartunta kynnen alla ja kynnessä saavat aikaan värjäytyneen, paksuuntuneen kynnen, joka saattaa myöhemmin ajan kuluessa irrota.


title: Kynsisieni

text: Kynsisienien aiheuttajat ovat silsasienet eli dermatofyytit, joita ovat Trichophyton-, Microsporum- ja Epidermophyton-sukujen lajit. Harvemmin infektion aiheuttavat homeet taikka hiivat, joiden osuus infektioista on alle 10 prosenttia.


title: Bob Bailey

text: Bob Bailey -nimisiä henkilöitä ovat:


title: Kari Ahonen

text: Kari Pekka Ahonen (s. 31. elokuuta 1966 Kuopio) on suomalainen kilpakävelijä. Hän edusti Korson Kaikua ja häntä valmensi Immo Rintala.


title: Kari Ahonen

text: Ahonen edusti Suomea Splitin EM-kilpailuissa 1990. Hän sijoittui 20 kilometrin kilpailussa 14:nneksi ajalla 1.28.57, mutta keskeytti 50 kilometrin kilpailun. Hän edusti Suomea kahdessa maaottelussa sijoittuen parhaimmillaan kolmanneksi 5 000 metrillä ulkoratamaaottelussa Tampereella 1987. Ahonen saavutti SM-kilpailuissa 20 kilometrillä kultaa 1989, 1990 ja 1993, hopeaa 1988 ja 1991 sekä pronssia 1986. 50 kilometrillä hän sai kultaa 1989 ja 1990 sekä hopeaa 1988. Sisäratojen SM-kilpailuissa hän saavutti 5 000 metrin kävelyssä kultaa 1989 ja pronssia 1988 ja 1990.


title: Kari Ahonen

text: Ahonen valmensi kävelijä Jarkko Kinnusta vuosina 1999–2015.


title: Bob Bourne

text: Bob Bourne (s. 21. kesäkuuta 1954 Netherhill, Saskatchewan) on entinen jääkiekkoilija, jonka ammattilaisura NHL:ssä kesti vuodesta 1974 vuoteen 1988. Vasen laitahyökkääjä Bob Bourne saavutti suurimmat menestyksensä 1980-luvun alussa liigan mahtijoukkueeksi kohonneen New York Islandersin riveissä.


title: ABEC

text:
ABEC-luokitusjärjestelmää käytetään luokittelemaan laakereiden kestävyyttä ja tarkkuutta ja sen kehitti amerikkalaisen "Anti-Friction Bearing Manufacturers Association":in (AFBMA) standardointikomitea "Annular Bearing Engineer Committee" (ABEC). Järjestelmän mukaan laakerit luokitellaan viiteen luokkaan parittomilla luvuilla numerosta 1 numeroon 9:
Mitä suurempi luokan numero on, sitä tarkempi ja kalliimpi on laakeri. ABEC-luokitus ei kuitenkaan itsessään määrittele, kuinka nopeasti laakeri voi pyöriä, mutta se kertoo, kuinka kitkattomasti laakeri pääsee pyörimään. Järjestelmällä on tarkoitus luokitella 608-kokoisia laakereita.


title: Bob Nystrom

text: Bob ”Bobby” Nystrom (alk. Robert Thore Nyström; s. 10. lokakuuta 1952 Tukholma) on ruotsalais-kanadalainen entinen jääkiekkoilija, joka pelasi NHL-seura New York Islandersissa vuosina 1972–1986.


title: Bob Nystrom

text: Nyströmin ollessa nelivuotias hänen perheensä muutti Ruotsista Kanadaan. Hän pelasi juniorina Kamloops Rocketsin joukkueessa ja siirtyi New York Islandersiin syksyllä 1972.


title: Bob Nystrom

text: Bob Nystrom pelasi 900 NHL-ottelua New York Islandersissa ja voitti joukkueensa mukana neljä Stanley Cup -finaalia. Hänen uransa huippu oli voittomaalin tekeminen kuudennessa loppuottelussa jatkoajalla keväällä 1980. Pisteiden valossa Nystromin paras kausi oli 1977–1978, jolloin hän keräsi 30 maalia ja 29 syöttöä 80 ottelussa.


title: Petri Torniainen

text: Petri Juhani Torniainen (s. 8. maaliskuuta 1965 Mäntyharju) on suomalainen kuulantyöntäjä. Hän edusti vuoteen 1987 saakka Kuusankosken Kisaa, sen jälkeen vuoteen 1992 Karhulan Veikkoja ja sitten taas Kuusankosken Kisaa. Häntä valmensi Ilpo Saarela vuoteen 1991, jonka jälkeen hän vastasi itse valmennuksestaan.


title: Petri Torniainen

text: Torniainen sijoittui Genovan sisäratojen EM-kilpailuissa 1992 kolmanneksitoista tuloksella 17,75 m. Hän edusti Suomea aikuisten maaotteluissa vuosina 1988–1994 voittaen ulkoratamaaottelun Helsingissä 1991 ja hallimaaottelun Tampereella 1991 ja Tukholmassa 1992.


title: Petri Torniainen

text: Torniainen saavutti Kalevan kisoissa kultaa 1991, hopeaa 1992 sekä pronssia 1988, 1989, 1990 ja 1994. Sisäratojen SM-kisoissa hän voitti Suomen mestaruuden 1990, 1991 ja 1992 sekä pronssia vuosina 1989, 1995 ja 1996. Ulkorataennätyksensä 19,36 m hän työnsi Hämeenlinnassa 21. toukokuuta 1995. Hallissa hän työnsi parhaimmillaan 19,04 Tukholmassa 4. helmikuuta 1992.


title: Petri Torniainen

text: Torniainen jäi dopingtestissä kiinni hormonien käytöstä 1996 saaden neljän vuoden kilpailukiellon.


title: Ensimmäinen viisivuotissuunnitelma

text: Ensimmäinen viisivuotissuunnitelma oli neuvostojohtaja Josif Stalinin aloittama ohjelma suunnitelmatalouden kehittämiseksi ja Neuvostoliiton muuttamiseksi. Tavoitteena oli tehdä Neuvostoliitosta teollistunut maa.


title: Ensimmäinen viisivuotissuunnitelma

text: Ensimmäisestä viisivuotiskaudesta tuli Neuvostoliiton suunnitelmatalouden toteuttamisen malli. Tarvittavan talouspolitiikan sisällöstä käytiin kommunistisen puolueen piirissä voimakasta keskustelua 1926–1928. Näin muodostui lähinnä kaksi eri lähestymistapaa, joista nopean raskaan teollistamisen linja voitti lähinnä siksi, että sitä pidettiin keinona puolustaa eristyksiin joutunutta maata ja poliittisesti sosialismiin oikeaoppisempana kuin markkinaehtoisempaa maaseudun yksityiseksi jättävä lähestymistapa.


title: Ensimmäinen viisivuotissuunnitelma

text: Lähinnä Vladimir Bazarov, Vladimir Groman ja Nikolai Kondratjev kannattivat geneeristä lähestymistapaa, jonka mukaan suunnittelun tuli heijastaa taloudessa jo itsestään olevia suuntauksia. Teleologinen lähestymistapa korosti sitä, että suunnitelman pitää kurinalaisella toimeenpanolla aikaansaada rakennemuutosta haluttuun suuntaan. Tätä suuntausta kannattivat muun muassa Gleb Kržižanovski, Valerian Kuibyšev ja Stanislav Strumilin. Nikolai Buharin kannatti hidasta teollistamista.


title: Ensimmäinen viisivuotissuunnitelma

text: Linjaerimielisyydestä seurasi poliittisesti se, että Josif Stalin alkoi kutsua hidasta teollistamista kannattavia oikeistopoikkeamaksi.


title: Ensimmäinen viisivuotissuunnitelma

text: Ensimmäiseen viisivuotissuunnitelmaan liittyi oleellisesti elintarvikkeiden hintojen alentaminen ja pitäminen halpoina, mikä käytännössä tarkoitti maaseutuväestön tulojen vähentämistä siten, että muuttoliike raskaan teollisuuden edellyttämiin kaupunkeihin nopeutui. Raskaan teollisuuden investoinnit puolestaan toteutettiin ulkomaanlainoitta päinvastoin kuin esimerkiksi rautateiden rakentaminen Venäjän keisarikunnan loppuaikoina pääasiassa ranskalaisilla lainoilla, mikä oli tehnyt Venäjän riippuvaiseksi Ranskan tasavallasta, ja samalla johtanut siihen, ettei Venäjän keisarikunnan hallitus Nikolai II:n aikana eikä Venäjän väliaikaisen hallituksen aikana kyennyt irtautumaan sille kalliiksi käyneestä ensimmäisestä maailmansodasta, joka loppuvuoden 1916 ja vuoden 1917 kriisiytymisen vuoksi aiheutti keisarinvallasta luopumisen.


title: Ensimmäinen viisivuotissuunnitelma

text: Yksityistyneestä maataloudesta johtuen elintarvikkeiden vapaan kaupan loppumista korkein hinnoin vastustettiin, minkä vuoksi maatalouden kollektivisointi eli yksityisten maatilojen liittäminen osuustoimintamuotoisiksi tiloiksi, kolhooseiksi ja suurehkoiksi valtiontiloiksi, sovhooseiksi, tuli valtiolle välttämättömäksi tavaksi valvoa maataloutta ja elintarvikkeiden jakelua. Maatalouden kollektivisoinnissa käytettiin myös pakottavia menetelmiä, joista äärimmäinen oli Ukrainan nälänhätä 1932–1933, johon liittyvistä tapahtumista on eriäviä mielipiteitä edelleen Venäjän federaation ja Ukrainan tasavallan kesken.


title: Michel Brière

text: Michel Brière (21. lokakuuta 1949 – 13. huhtikuuta 1971) oli NHL-jääkiekkoilija, jonka ura katkesi ennenaikaisesti auto-onnettomuudessa 1970.


title: Michel Brière

text: Brière varattiin Pittsburgh Penguinsiin kolmannella varauskierroksella (numerolla 26 kaikkiaan) vuoden 1969 NHL-varaustilaisuudessa. Junioriurallaan Shawinigan Bruinsissa keskushyökkääjänä pelannut Brière teki 129 maalia ja keräsi 191 syöttöä (320 pistettä) 100 ottelussa.


title: Michel Brière

text: Michel Brière on Mario Lemieux'n ohella ainoa Penguins-pelaaja, jonka numero on jäädytetty.


title: Gemini 12

text:
Gemini 12 (virallisesti Gemini XII) oli NASAn Gemini-avaruusohjelman 10. miehitetty lento. Avaruuslento laukaistiin matkaan Cape Canaveralista 11. marraskuuta 1966 kello 20:46:33 UTC Titan II Gemini kantoraketilla. Paluulento laskeutui Atlantiin 15. marraskuuta 1966 kello 19:21:04 UTC. Avaruuslento oli Yhdysvaltain 18. miehitetty lento ja kaikkien aikojen 26. avaruuslento (mukaan lukien yli 100 km:n ylittäneet X-15 -lennot). Lennon kokonaiskesto oli 3 päivää, 22 tuntia, 33 minuuttia.
Edellisen Gemini-lennon päätyttyä avaruusohjelma ei ollut vielä todistanut, että astronautti voisi työskennellä helposti ja tehokkaasti avaruusaluksen ulkopuolella. Lentoa varten lisättiin uusia, parannettuja kiinnittimiä kapselin ulkopuolelle ja otettiin käyttöön uusi tekniikka - vedenalainen harjoittelu, mitä tultaisiin käyttämään kaikilla tulevilla avaruuslennoilla. Aldrinin 2 tuntia, 20 minuuttia kestänyt napanuorallinen avaruuskävely, minkä aikana hän valokuvasi avaruutta, nouti mikrometeoriittien kerääjän ja suoritti muita tehtäviä, todisti ainakin avaruuskävelyn toteuttamiskelpoisuuden. Kaksi muuta avaruuskävelyä sujui myös ongelmitta, kuten myös nyt jo rutiiniksi muodostunut lähestyminen ja telakoituminen Agena-rakettivaiheeseen (Agena target vehicle), mikä tehtiin "manuaalisesti" käyttäen aluksen tietokonetta ja karttoja lähestymistutkan vikaannuttua. Korkeammalle kiertoradalla nousu kuitenkin peruttiin Agenan booster-raketin ongelman vuoksi.


title: Gemini 12

text: Useat myöhemmät asiakirjat pitävät suurinta osa avaruuskävelyjen innovaatioista, kuten vedenalaista harjoittelua, Aldrinin ansiona.


title: Gemini 12

text: Gemini 12:n tavoitteena oli lähestyä ja telekoitua Agenaan, suorittaa kolme avaruuskävelyä, suorittaa liekaa käyttävä kiertoradan ylläpito, harjoitella telakoitumistoimenpiteitä käyttäen Agenan työntövoimajärjestelmää kiertoradan muuttamiseen ja demonstroida automaattista lähestymistä. Lisäksi suoritettiin 14 tieteellistä koetta, muun muassa sammakon alkioiden kasvatusta painottomuudessa ja erilaisia valokuvaustehtäviä.


title: Gemini 12

text: Paluulennolla avaruuskapselia ohjasi tietokone 4,8 km sivuun tavoitteesta. Gemini 12 -lentoa tukivat Yhdysvaltain puolustusvoimista 9775 henkilöä, 65 lentokonetta ja 12 laivaa.


title: Gemini 12

text: Paluukapseli on nykyään esillä Adler Planetariumissa Chicagossa.


title: Oikeistopoikkeama

text: Oikeistopoikkeama () oli nimitys Neuvostoliiton kommunistisessa puolueessa 1920-luvun lopulla niille henkilöille, jotka eivät kannattaneet viisivuotissuunnitelmiin liittynyttä nopeaa valtiojohtoista teollistamista ja maatalouden kollektivisointia, vaan vaativat jatkamaan NEP-kauden markkinavetoista talouspolitiikkaa. Nikolai Buharinin johtamaa ryhmää on kutsuttu myös oikeisto-oppositioksi (Пра́вая оппози́ция, "Pravaja oppozitsija").


title: Oikeistopoikkeama

text: Neuvostoliiton kommunistisen puolueen johdossa käytiin koko 1920-luvun ajan kiistelyä siitä, miten pitkälle talonpoikien yksityistä kaupankäyntiä suosinutta NEP-politiikkaa tulisi jatkaa. Lev Trotskin johtama vasemmisto-oppositio vaati äänekkäästi NEP:stä luopumista ja valtiojohtoista teollistamispolitiikkaa, kun taas Grigori Zinovjevin, Lev Kamenevin ja Josif Stalinin muodostama puolueen johtotroikka halusi toistaiseksi jatkaa NEP-linjaa. Aiemmin vasemmistokommunistina tunnettu puoluejohdon jäsen Nikolai Buharin kääntyi 1920-luvun puolivälissä intohimoiseksi NEP-politiikan kannattajaksi ja julisti yksityisen liiketoiminnan suosimisen olevan oikea tie sosialismia kohti. Hänen mukaansa talonpojille tuli toistaa iskulausetta ”Rikastukaa!”. Buharin tukijoineen auttoi Stalinia syrjäyttämään ja lopulta tuhoamaan vasemmisto-opposition vuosina 1927–1928. Pian tämän jälkeen Buharinin ja Stalinin liitto kuitenkin hajosi, sillä johtoaseman saavuttanut Stalin päätti luopua NEP-politiikasta, jonka hän katsoi olevan syynä neuvostotalouden ja -yhteiskunnan kohtaamiin ongelmiin.


title: Oikeistopoikkeama

text: Stalin käynnisti vuonna 1928 maatalouden kollektivisoinnin ja viisivuotissuunnittelun, jotka käytännössä lakkauttivat kaiken yksityisomistukseen perustuneen liiketoiminnan. Stalinin uusi linja muistutti juuri tuhotun vasemmisto-opposition vaatimuksia. Uutta linjausta vastustamaan nousivat puoluejohdosta Buharinin ohella muun muassa Kansankomissaarien neuvoston puheenjohtaja Aleksei Rykov, Ammattiliittojen keskusneuvoston puheenjohtaja Mihail Tomski ja Moskovan puoluejohtaja Nikolai Uglanov. Buharin, Rykov ja Tomski olivat politbyroon jäseniä ja Buharin myös "Pravdan" päätoimittaja, joten uutta oppositioryhmää ei voitu suoralta kädeltä vaientaa. Politbyroon kokous huhtikuussa 1928 hyväksyi Buharinin kantaa myötäilleen päätöslauselman, jossa moitittiin maatalouden kollektivisoinnissa tapahtuneita väkivaltaisia ylilyöntejä, ja keskuskomitea päätti heinäkuussa 1928 hänen aloitteestaan nostaa valtion talonpojille viljasta maksamaa hintaa. Marraskuussa 1928 Stalin kuitenkin ajoi läpi päätökset, jotka palauttivat hänen linjansa. Hän myös mustamaalasi Buharinia viitaten siihen, että Buharinilla oli taipumus tukeutua ei-kommunistisiin asiantuntijoihin ja näiden mielipiteisiin.


title: Oikeistopoikkeama

text: Tammikuussa 1929 Buharinin, Rykovin ja Tomskin julistettiin muodostaneen vahingollisen puolueen sisäisen ryhmäkunnan ja oikeistopoikkeaman. Sanavalinnalla ”poikkeama” tarkoitettiin luultavasti sitä, ettei Buharinin ryhmää voinut vielä kutsua järjestyneeksi oppositioksi. Kevään 1929 aikana ”oikeistolaiset” syrjäytettiin korkeista asemista. Oikeisto-opposition kukistumisen sinetöi Buharinin erottaminen politbyroosta marraskuussa 1929. Hän vältti puolueesta erottamisen ilmoittamalla hyväksyvänsä jatkossa puolueen virallisen linjan. Stalinin puhdistusten aikana Buharin, Rykov ja Tomski julistettiin kesäkuussa 1937 vakoojiksi ja valtion vihollisiksi. Buharin ja Rykov tuomittiin kuolemaan näytösoikeudenkäynnissä vuonna 1938 ja teloitettiin, Tomski oli tehnyt itsemurhan jo vuonna 1936.


title: Puolan kansantasavalta

text: Puolan kansantasavalta () oli Puolan virallinen nimi vuodesta 1952 vuoteen 1990. Vaikka stalinistit ottivatkin valtion valtaansa heti vapautuksen natsi-Saksasta jälkeen vuonna 1944, valtion nimeä muutettiin vasta kahdeksan vuotta myöhemmin.


title: Puolan kansantasavalta

text: Vaikka Puolan kansantasavalta oli virallisesti itsenäinen valtio, sen johtajat hyväksyttiin Kremlissä. Valtion käytännöt säädettiin Moskovassa, ja Puolan kansantasavallasta tuli Itäblokin nukkevaltio, joka oli lähes kokonaan Neuvostoliiton vallassa. Neuvostoliitto vaikutti paljon myös itse valtiossa, ja puna-armeijalla oli aina joukkoja Puolassa (500 000 vuonna 1945, 135 000 vuonna 1955, 40 000 vuonna 1989). Neuvostoliiton kenraalien ja sotilaiden osuus Puolan asevoimista oli noin 80 %. Puolan yhdistyneestä työväenpuolueesta tuli valtapuolue, ja Puolan kansantasavallasta tuli virallisesti kommunistinen valtio.


title: Gleb Kržižanovski

text: Gleb Maksimilianovitš Kržižanovski (24. tammikuuta 1872 Samara, Venäjän keisarikunta - 31. maaliskuuta 1959 Moskova, Neuvostoliitto) oli venäläinen vallankumouksellinen ja neuvostoliittolainen poliitikko. Hän toimi puheenjohtajana komiteassa, joka suunnitteli Neuvostoliiton teollistamiseen tarvitun sähköistämisohjelman, GOELROn. Suunnitelma ja sen toimeenpano toimivat mallina toteuttaa käytännössä sosialistista taloutta, josta oli keskussuunnittelulla eliminoitu epäjatkuvuutta aiheuttavat markkinavaihtelut, ja jota käytettiin Neuvostoliiton jälkeenjääneisyyden umpeen kuromiseen. Vuosien 1926-1928 voimakkaassa talouspoliittisessa keskustelussa NEP-kauden lopulla hän kannatti teleologista lähestymistapaa, jonka mukaan taloussuunnittelun tuli heijastaa rakennemuutosta ja tavoitetiloja ennemmin kuin jo taloudessa itsessään vallitsevia suuntauksia. Käytännössä tämä tarkoitti tiukkojen tavoitteiden asettamista ja niiden kurinalaista valvomista Neuvostoliiton raskaaksi teollistamiseksi nopeasti maaseudun kustannuksella. Tästä oli seurauksen maatalouden kollektivisointi, koska maata yksityisesti omistavat viljelijät eivät suostuneet maataloustulon voimakkaaseen alentamiseen raskaan teollistamisen rahoittamiseksi Neuvostoliiton kansallisin varoin ulkomaanvelatta omavaraisesti.


title: Gleb Kržižanovski

text: Kržižanovski oli Neuvostoliiton valtiosuunnittelukomitean puheenjohtaja 1921–1923 ja 1925–1930.


title: Sotakommunismi

text: Sotakommunismi on Neuvosto-Venäjän talouskehityksen jakso 1918-1921. Sille oli tyypillistä hallinnon suora ohjaus ja sotilaskomento. Siitä voitiin luopua Venäjän sisällissodan päätyttyä, ja se tuli välttämättömäksi nälänhädän lievittämiseen. 1921 Lenin vaati uutta talouspolitiikkaa, NEP:iä, joka mahdollisti vapaan maatalouden, pienteollisuuden ja vapaata yksityistä kauppaa mm. elintarvikkeilla. Sotakommunismin taloudellisena päämääränä oli taata vallankumouksen vakiinnuttaminen sisällissodan olosuhteissa ylläpitämällä puna-armeijaa.


title: Jukka Suutari

text: Jukka Suutari (s. 2. syyskuuta 1981 Helsinki) on suomalainen jääkiekko- ja urheiluvaikuttaja.


title: Jukka Suutari

text: Suutari työskenteli 2000-luvun alussa Jatkoaika.com -sivuston toimittajana tuottaen lähes yksinomaan haastatteluja jääkiekkotappelijoiden kanssa, omien sanojensa mukaan "koska roolipelaajilta saa mahtavampia tarinoita, heillä on aina aikaa ja eihän näistä kukaan muu Suomessa kirjoita, joka paikassa on vain Selännettä ja Koivua." Toimittajatyönsä ohella Suutari ajautui pian myös kykyjenetsijäksi sekä pelaaja-agentiksi.


title: Jukka Suutari

text: Syksyllä 2004 Suutarin kirjoittama kirja Sami Heleniuksesta, "Seitsemäs puolustaja" (Johnny Kniga), julkaistiin kohun saattelemana. Kirjassa Helenius kertoi suoraan omia kokemuksiaan pohjoisamerikkalaisesta kiekkoilusta. Kirjassa esiintyneet tarinat alkoholin käytöstä, viittaukset luvattomien piristeiden sekä muutoinkin suoraviivainen puhe kirosanoja myöten saivat suomalaiset kiekkofanit ihmettelemään. Kirja myytiin loppuun muutamassa viikossa.


title: Jukka Suutari

text: Lokakuussa 2006 SM-liigassa tapahtunut tappelu HIFK:n Pasi Nielikäisen ja Jokerien Ryan VandenBusschen välillä päätyi poliisin tutkittavaksi. Suutarin vastaveto oli tehdä rikosilmoitukset SM-liigan historian muista tappeluista edellisen kymmenen vuoden ajalta. Lokakuun 6. päivä Suutari kävi MTV3-kanavan kameroiden todistaessa jättämässä tutkintapyynnön peräti 175 tappelusta. SM-liigan tuolloinen toimitusjohtaja Urpo Helkovaara totesi, että "luku kuulostaa suurelta ja olen hämmästynyt, tietenkin." Suutari itse perusteli tekemäänsä sillä, että "mikäli kaksi pelaajaa ottavat yhdessä tuumin reilun matsin ja siitä tulee tutkinta, olisi vain reilua, että kaikki muutkin tappelut joutuisivat samanlaisen tarkastelun alle." Poliisitutkinnat eivät lopulta johtaneet minkäänlaisiin sanktioihin, tosin Pasi Nielikäistä ja Ryan Vandenbusschea kuulusteltiin.


title: Jukka Suutari

text: Kaudella 2008–2009 Suutari toimi toisen Mestiksessä pelaavan joukkueen, KooKoon, pelaaja- ja mediakoordinaattorina. Suutarin siirtyminen Vaasan Sportin palvelukseen uutisoitiin 23.4.2009. "Hän on sellainen veli, joka on yökaudet netissä ja reissaa Pohjois-Amerikat ja Ruotsit. Olen tosi mielissäni, että Jukka on mukana", Sportin päävalmentaja Juhani Tamminen kommentoi . Samana päivämääränä uutisoitiin myös Mestiksen maalikuninkuuden voittaneen Lou Dickensonin siirtyminen Sportin joukkueeseen, jonka Suutari oli palkannut KooKoon riveihin edelliselle kaudelle. Suutarin hankinnat Lou Dickenson ja Bryan McGregor sijoittuivat sarjassa pistepörssin sijoille 1. ja 2.


title: Jukka Suutari

text: Suutari on myös työskennellyt Urheilukanavalla juontajana sekä ylläpitänyt Jäähyaitio -nimistä internetsivustoa, jossa julkaisi haastatteluja paitsi tappelijoiden myös muutoin vähemmän tunnettujen jääkiekkoilijoiden kanssa. Ennen työtään KooKoossa hän työskenteli suuren suomalaisen jääkiekkoagentuurin Good Sport Finlandin alaisuudessa. Hän työskenteli kanadalaisen WHL-liigassa pelaavan juniorijoukkue Saskatoon Bladesin kykyjenetsijänä. Puolustaja Jyri Niemi siirtyi HPK:n A-junioreista Saskatoonin joukkueeseen Suutarin suositusten perusteella syksyllä 2007 .


title: Jukka Suutari

text:
Talvella 2010 Espoossa järjestetty Ice Warriors -jäätappeluturnaus aiheutti paljon kohua ja kritiikkiä. Suutarin roolina tapahtumassa oli järjestää kamppailijat turnaukseen. Tapahtuman pelättiin pilaavan jääkiekon maineen Suomessa ja kohua Suutari kommentoi kohua näin:
"Tapahtumassa ei ole mailoja eikä jääkiekkoa. Ei siellä pelata sekuntiakaan jääkiekkoa. Jos joku järjestäisi Yyterin hiekkarannoilla kamppailulajitapahtuman, kukaan tuskin nostaisi siitä meteliä. Nyt tapahtuma oli jäällä, niin meni puurot ja vellit täysin sekaisin." .


title: Jukka Suutari

text: Ennen muuttamistaan Kanadaan kesällä 2012 Suutari ehti myös työskennellä kykyjenetsijänä kaudella 2010-2011 HIFK:lle sekä toiminnanjohtajana kaudella 2011-2012 Porvoo Huntersille. .


title: Jukka Suutari

text: Porvoossa asuessaan hän vaikutti myös Porvoon Nyrkkeilyseurassa ollen mukana Robert Heleniuksen isän Karl Heleniuksen valmennuksen alaisuudessa olevan ammattilaisnyrkkeilijä Fitim Latifin taustajoukoissa. Tällä haavaa Suutari vaikuttaa Kanadassa paitsi jääkiekkoilun, myös MMA:n parissa.


title: Classic Motorshow (Lahti)

text: Classic Motorshow on Lahdessa vuosittain järjestettävä vanhojen henkilöautojen, kuorma-autojen, moottoripyörien ja muiden vanhojen laitteiden näyttely. Näyttelyssä on kaksi näyttelyhallia käytössä, minkä lisäksi museoautojen näyttelyn muodostavat myös näyttelyssä kävijöiden omat museorekisteröidyt 25 vuotta vanhemmat autot. Näille ajoneuvoille alueella varataan 600 auton pysäköintialue Lahden Messujen näyttelyhallien Lahden Suurhallin ja uuden hallin väliseltä alueelta.


title: Classic Motorshow (Lahti)

text: Seuraava tilaisuus järjestetään 6. toukokuuta - 7. toukokuuta 2017.


title: Traktoriharrastus

text: Traktoriharrastus on tapa harrastaa nostalgiaa etenkin maaseudulla ja varsinaisen traktoriurheilun ohella se antaa myös tekniikasta kiinnostuneille kokemusta sekä yhteenkuuluvaisuuden tunnetta. Harrastukseen liittyy myös museo- ja keräilytoimintaa, ja Suomessakin on joukko lähinnä yksityisten harrastajien tai yhdistysten ylläpitämiä traktorimuseoita. Suomessa toimii jo kymmenkunta suurta traktoriharrastajien järjestöä, mutta myös muualla toimita on aktiivista: muun muassa Ruotsissa toimii aktiivinen Veterantraktorklubben.


title: Traktoriharrastus

text: Belarus-gruppa Finljandija on Belarus-traktoreihin erikoistunut harrastusyhdistys. Yhdistys perustettiin 2007, ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 Lahdessa. Yhdistys on vieraillut myös Belaruksen tehtailla Minskissä kahdesti. Yhdistys ylläpitää belkku.fi -verkkosivustoa.


title: Traktoriharrastus

text: Ferguson-talli ry on Massey Ferguson, Ferguson ja Massey-Harris traktoreihin ja niiden työkoneisiin erikoistunut traktorikerho.


title: Traktoriharrastus

text: Fordson club Finland ry on veteraanitraktori- ja konekerho, joka on erikoistunut on Fordin tytäryhtiön Ford & Sonin valmistamiin traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa. Yhdistys julkaise Fordson-Farming -lehteä ja järjestää vuosittaista Rauta ja petrooli -tapahtumaa.


title: Traktoriharrastus

text: Nuffield - Leyland Club Finland ry on erityisesti Nuffield- ja Leyland-traktoreihin erikoistunut harrastusyhdistys, joka on perustettu vuonna 2008. Toiminta on valtakunnallista. Yhdistyksen tarkoituksena on toimia kaikenmerkkisten vanhojen traktoreiden ja koneiden harrastajien yhdyssiteenä sekä edistää erityisesti Nuffield- ja Leyland-merkkisten traktoreiden kunnostamista, entistämistä ja säilyttämistä. Yhdistys harjoittaa muun muassa näyttely-, julkaisu- ja neuvontatoimintaa. Julkaisutoimintana on kahdesti vuodessa ilmestyvä jäsenlehtinen. Yhdistyksellä on oma laaja-alainen ja varsin virkeä verkkosivusto, josta löytyy perustiedot järjestön toiminnasta sekä Nuffield- ja Leyland-traktoreista. .


title: Traktoriharrastus

text: Pohjoispohjalaisessa Temmeksen kunnassa on vuodesta 1996 toiminut Zetor-traktoreihin erikoistunut Zetkajengi.


title: Traktoriharrastus

text: Toinen Zetor-harrastusyhteisö on Tyrväällä Pirkanmaalla toimiva, vuonna 2006 perustettu ja vuonna 2007 yhdistykseksi rekisteröity Tyrwään Seudun Zetoristit ry. Yhdistyksen toiminnan piiriin kuuluvat Zetorit, vanhat maatalouskoneet ja vanhat työtavat.


title: Traktoriharrastus

text:
Zetori-Zäföörit ry:n kotipaikkana on Isokyrö Etelä-Pohjanmaalla ja yhdistyksen tarkoituksena on yhdistää Zetor-merkkisten traktoreiden harrastajia ja edistää kyseisten trakroreiden entisöintiä.
Zetormiehet-foorumi


title: Traktoriharrastus

text: Zetorinki-kerho toimii Kurikassa Etelä-Pohjanmaalla. Zetorinki ry vaalii, säilyttää ja tekee tunnetuiksi vanhoja Zetor-traktoreita, niiden työkoneita ja muita maatalouskoneita.


title: Traktoriharrastus

text: Tarvasjokelainen yhdistys on perustettu 1995. Yhdistyksellä on kokoelma vanhoja traktoreita, joka on kesäisin näytteillä paikallisen huoltoaseman pihassa Valtatie 10:n varrella Tarvasjoella.


title: Traktoriharrastus

text: Partalan siivapyöräkerho toimii Lappeenrannassa Partalan kyläyhdistys ry:n toiminta-alueella. Yhdistys pyrkii säilyttämään ja kunnostamaan vanhoja maatalouskoneita ja vaalimaan niiden perinteitä.


title: Traktoriharrastus

text:
Polovelan Papattajat ovat vapaa ja rekisteröimätön "R-Y"=Raktori-Yhdistys.
Toiminta keskittyy Pohjois-Karjalan alueelle, pääpaikkaa ylläpidetään Juuan Polvelan Kylässä.
Toimintaan sisältyy talkoopäiviä, hupiretkiä, kokoontumisajoja sekä jokavuotiset ympäriajot, joilla edistetään ja vaalitaan vanhan maaseutu- ja maatalouskulttuurin säilymistä, tavalla joka poikkeaa muista vastaavista. Koneita ei puunata eikä laitella, vaan niillä ajellaan ja huvitellaan hyvässä hengessä, ilman nirppanokkaisuutta tai pahansuopaisuutta.
Jäsenrekisteriä ei ole, jokainen mukaan lähtevä on porukassa jäsenenä. Ketään ei erikseen pyydetä, on itse vain lähdettävä mukaan toimintaan.Polovelan Papattajat oli osallistumassa Rukiinpuinti-tapahtumaan, joka kuvattiin MTV3:lle 10 -uutisten loppukevennykseen v. 2010.


title: Traktoriharrastus

text: Lappeenrannan Vilkjärvellä toimiva Winssikerho perustettiin 2006. Kerho kunnostaa ja ylläpitää vanhoja traktoreita ja työkoneita, järjestää kokoontumisajoja ja pitää työesityksiä. Vakituiseen toimintaan kuuluvat viikoittaiset "talkoot". Winssikerho tekee tilaustyönä myös pärekattoja. 2013 jäseniä oli yli 60.


title: Traktoriharrastus

text: Suomalaisia traktorimuseoita ovat ainakin Etelä-Pohjanmaan traktorimuseo Nurmossa, Gårdskullan museo Siuntiossa, Mäkilän traktorimuseo Somerolla, Kovelan traktorimuseo Nummi-Pusulassa ja Vammalan Auto- ja traktorimuseo Vammalassa. Näytteillä oleva traktorikokoelma on myös tarvasjokelaisella Uitonkulman siivapyörämiehet ry:llä.


title: Traktoriharrastus

text: Vanhoja koneita ja traktoreita muun maataloushistorian ohella on esillä myös valtakunnallisessa maatalouden yleismuseossa Suomen maatalousmuseo Sarassa Loimaalla. Museo on myös muun muassa kerännyt traktorimuistoja ja museon julkaisuissa on käsitelty muun muassa maataloustyökoneita ja salaojituksen historiaa.


title: Traktoriharrastus

text: Alan yhdistysten julkaisujen ohella myös maatalouden ammattilehti Koneviesti on profiloitunut nyttemmin myös maatalouskoneiden historiaan, ja sillä on aihetta käsittelevä vakiopalsta. Traktoriharrastusta käsitteleviä juttuja on myös Tractor Power -lehdessä, joka on Ruotsissa julkaistavan Traktor Power -lehden suomeksi toimitettu versio sekä Vanhat Koneet -lehdessä.


title: Alain de Changy

text: Alain Carpentier de Changy (5. helmikuuta 1922 Bryssel – 5. elokuuta 1994 Etterbeek) oli belgialainen F1-kuljettaja. Hän osallistui yhteen F1-osakilpailuun kaudella 1959, Monacon GP:hen. Hän kuitenkin karsiutui, eikä päässyt starttaamaan kilpailuun.


title: Bernard de Dryver

text: Bernard de Dryver (19. syyskuuta 1952 Bryssel) on entinen belgialainen F1-kuljettaja. Hän osallistui kahteen F1-osakilpailuun kausilla 1977–1978. Hän karsiutui molemmista, eikä päässyt ajamaan kilpailuissa.


title: Bernard de Dryver

text: Dryver kilpaili Aurora UK F1 -mestaruussarjassa vuonna 1979. Hän saavutti useita palkintosijoja ollen neljäs MM-sarjassa. Dryver ajaa nykyään GT Racing -kilpailuissa.


title: MTZ-5

text: MTZ-5 oli Belaruksen tehtaan valmistama traktorimalli, jota valmistettiin vuosina 1957 – 1972.


title: Yrjö Länsipuro

text: Yrjö Juhani Länsipuro (s. 18. huhtikuuta 1940 Lapua) on suomalainen diplomaatti, joka on toiminut Suomen ulkoasiainministeriössä osastopäällikkönä ja ulkoasiainneuvoksena. Vuoteen 1991 hän oli Yleisradion toimittajana, ja toimi muun muassa uutistoimituksen toimituspäällikkönä ja ulkomaankirjeenvaihtajana muun muassa Moskovassa (1981–87) ja Kiinan kirjeenvaihtajana asemapaikkanaan Hongkong. Koulutukseltaan hän on yhteiskuntatieteiden kandidaatti.


title: Yrjö Länsipuro

text: Vuosina 1992–1997 Länsipuro oli lehdistöneuvos Suomen Washingtonin suurlähetystössä, josta siirtyi ulkoasiainministeriön lehdistö- ja kulttuuriosastolle (nykyinen viestintä- ja kulttuuriosasto) osastopäälliköksi vuosiksi 1997–2005. Hän on seurannut ulkoministeriössä tietoyhteiskuntaan liittyviä kansainvälisen hallinnon kysymyksiä ja oli vuosina 2007–2009 internetin nimi- ja osoitejärjestelmää ylläpitävässä ICANN-järjestössä sen presidentin strategiakomitean jäsenenä. Euroopan Kulttuurisäätiön Suomen osaston (EKSO) valtuuskunnassa hän oli 2006–2009.


title: Yrjö Länsipuro

text: Yrjö Länsipuron poika on suomalainen vihreä poliitikko ja puutarhayrittäjä Janne Länsipuro.


title: Masinistit

text: Masinistit ry (entinen Fordson club Finland ry) on veteraanitraktori- ja konekerho, joka on erikoistunut on Fordin tytäryhtiön, Ford & Son:n valmistamiin traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa.


title: Masinistit

text: Yhdistyksen jäsenet ovat sen olemassaolon aikana kunnostaneet ja entisöineet kymmeniä traktoreita.


title: Masinistit

text: Yhdistyksen julkaisutoimintaan kuuluu tiedotteen lisäksi erikoislehti Fordson-Farming, jossa on käsitelty Fordson-Major E27N:ää, Fordson N:ää, Fordson F:stä sekä Fordson-Majoreista sekä Fordson-Major Dextasta kertova painokset.


title: Masinistit

text: Yhdistys järjestää vuosittain Uudenmaan maaseutuopistolla Rauta ja Petrooli -tapahtuman syyskuussa, jossa esitellään vanhoja traktoreita, moottorisahoja, maamoottoreita ja vanhoja maatalouskoneita näytöksissä.


title: Vähä-Ruohonen

text: Vähä-Ruohonen on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaan maakunnassa. Siihen tulee pohjoisesta Iso-Ruohosesta alle kilometrin mittainen Välijoki, järven laskujoki taas on Kivijärveen menevä Kokkojoki. Järven rannalla on kaksi asuinpaikkaa, pohjoisrannan Paloranta ja etelän puolella Salo, jonne tulee Kivijoen ylittävä pistotie Olvasjärventieltä lounaasta. Järven koillis- ja itäpuolella, jonne ei ole tieyhteyttä, on suuri Äyrisuo.


title: Big Buck Bunny

text: Big Buck Bunny on 30. toukokuuta 2008 julkaistu lyhytanimaatio, joka kertoo isosta kiltistä jäniksestä. Se on niin kutsuttu avoin elokuva. Elokuva ja sen nettisivut on julkaistu Creative Commons Nimeä 3.0 -lisenssillä. Vapaan levittämisen lisäksi kaikki sen tekemiseen tarvittavat Blender-3D-mallit ja pintakuvioinnit sekä musiikit ja äänitehosteet ovat kaikkien saatavilla ja käytettävissä. Elokuussa 2008 julkaistu samoihin hahmoihin perustuva avoimen lähdekoodin peli "Yo Frankie!" tuotettiin ja julkaistiin samoin periaattein.


title: Big Buck Bunny

text: Elokuvan ja pelin tuotannon takana on Blender-animointiohjelman kehitystä koordinoiva Blender Foundation -säätiö ja Blender-yhteisö. Saman tuotantoryhmän aiempi elokuva on vuonna 2006 julkaistu "Elephants Dream".


title: Afrikanvilliaasi

text: Afrikanvilliaasi ("Equus asinus", synonyymi "Equus africanus") on hevoseläinten heimoon kuuluva luonnonvarainen kavioeläin. Sitä pidetään kesyn aasin kantamuotona. Afrikanvilliaasi elää Pohjois-Afrikan kuivilla alueilla Eritreassa, Etiopiassa ja Somaliassa, mahdollisesti myös Djiboutissa, Egyptissä, Sudanissa ja Etiopiassa. Aikaisemmin sen levinneisyysalue saattoi ulottua myös Libyaan. Afrikanvilliaasi on nykyisin äärimmäisen uhanalainen. Afrikan luonnonvaraiset aasit jakautuvat kahteen alalajiin, jotka ovat nubianvilliaasi ("Equus asinus africanus") ja somalianvilliaasi ("E. a. somalicus"). Kolmas villi alalaji, atlasvilliaasi eli pohjoisafrikanvilliaasi ("E. a. atlanticus"), kuoli sukupuuttoon jo 300-luvulla. Kesyaasi luokitellaan joskus afrikanvilliaasin alalajiksi "E. asinus asinus", joskus taas erilliseksi lajiksi "E. asinus" – jälkimmäisessä tapauksessa afrikanvilliaasista käytetään tieteellistä nimeä "Equus africanus".


title: Afrikanvilliaasi

text: Afrikanvilliaasi on 2 metriä pitkä. Sen säkäkorkeus on 1,25 – 1,45 metriä, ja sen häntä on 30 – 50 cm pitkä. Sen paino vaihtelee 230 ja 275 kg välillä. Sen karvapeite on lyhyt ja ohut, enimmäkseen vaaleanharmaa mutta alapuolella ja jaloissa valkoinen. Yhdellä afrikanvilliaasin alalajilla, somalianvilliaasilla on valkoisia ja muistia raitoja hieman samaan tapaan kuin seepralla. Korvat ovat suuret, reunoista mustat. Hännän päässä on musta tupsu.


title: Afrikanvilliaasi

text: Nubianvilliaasi ("E. a. africanus") on väriltään kellertävänharmaa ja elää Nubian vuoristoisilla aavikkoaroilla Sudanin itäosissa. Hartioiden tumma ristikuvio on erittäin selvä, mutta jalkojen raidat puuttuvat usein kokonaan. Vuonna 1970 sen kannaksi arvioitiin vain 1 500 yksilöä.


title: Afrikanvilliaasi

text: Somalianvilliaasia ("Equus africanus somalicus") tavataan ainoastaan Somaliassa, jossa se on kokonaan rauhoitettu. Sen turkki on yleensä harmaa ja jaloissa on selvät poikkijuovat. Hartioiden risti on heikko, tai puuttuu kokonaan.


title: Afrikanvilliaasi

text: Afrikanvilliaasi on hyvin sopeutunut autiomaan tai kuivan aron olosuhteisiin. Se kykee käyttämään ravinnokseen aavikon niukkaa kasvillisuutta ja tulee muutaman päivän toimeen ilman juomavettä. Suurten korviensa ansioista sillä on erittäin tarkka kuuloaisti, ja korvalehtiä se käyttää myös viilentämiseen.


title: Afrikanvilliaasi

text: Koska afrikanvilliaasin asuinalueilla on niukasti kasvillisuutta, ne elävät emoa ja poikasta lukuun ottamatta toisistaan erillään, eivät laumoina niin kuin villihevoset. Niillä on kova ääni, joka voi kuulua kolmen kilometrin päähän, minkä ansioista kaukana toisistaan olevat aasitkin voivat olla keskenään yhteydessä.


title: Afrikanvilliaasi

text: Afrikanvilliaasi on pääasiassa yöeläin, joka liikkuu viileänä aikana myöhäisestä iltapäivästä varhaiseen aamuun. Päivisin se lepää kallioiden varjoisissa laaksoissa. Ketteräjalkaisena afrikanvilliaasi voi juosta jopa nopeudella 50 km/h. Aikuiset urokset pitävät hallussaan noin 23 neliökilometrin laajuista reviiriä, jonka ne merkitsevät lantakasoilla. Näin laajalta alueelta se ei kuitenkaan voi karkottaa muita sinne mahdollisesti tulleita uroksia, jotka kuitenkin joutuvat alistettuun asemaan eikä niitä päästetä lähelle naaraita.


title: Afrikanvilliaasi

text: Villiaasi voi juosta lähes yhtä nopeasti kuin hevonen. Muista kavioeläimistä poiketen se ei vaaratilanteissa kuitenkaan juokse suoraan pakoon vaan tutkii tilanteen ennen kuin päättää lähteä. Tarvittaessa se voi käyttää puolustusaseena sekä etu- että takajalkojaan.


title: Afrikanvilliaasi

text: Afrikanvilliaasi syö pääasiassa ruohoa, heinää ja lehtiä. Aavikkoeläimenä se tarvitsee melko niukasti juomavettä, jota sen on kuitenkin saatava vähintään joka kolmas päivä.


title: Afrikanvilliaasi

text: Afrikanvilliaasi lajina ei ole uhanalainen, mikäli samaan lajiin kuuluvaksi lasketaan myös kesyaasit, joita maailmassa on runsaasti. Kaikki nykyisin elävät villit alalajit ovat vakavasti uhanalaisia.


title: Afrikanvilliaasi

text: Afrikanvilliaaseja on vangittu kesytettäviksi jo vuosisatojen ajan ja risteytetty kesyaasien kanssa. Tämäkin on osaltaan vähentänyt villiä populaatiota. Nykyisin niitä on jäljellä vain muutamia satoja. Niitä myös metsästetään ravinnoksi ja kansanparannuksen tarpeisiin sekä Etiopiassa että Somaliassa, joissa viimeaikaisten levottomuuksien jäljiltä ampuma-aseita on helposti saatavissa. Nykyisin se on lailla rauhoitettu kaikissa maissa, joissa sitä esiintyy, mutta kieltojen valvonta on tehotonta. Paremmin turvassa on Israeliin, Yotvata Hai Barin kansallispuistoon Eilatin pohjoispuolelle siirretty pieni somalianvilliaasipopulaatio. Kansallispuisto perustettiin vuonna 1968 eräiden uhanalaisten aavikkoeläinten suojelemiseksi.


title: Kalju-uakari

text: Kalju-uakari ("Cacajao calvus") on Etelä-Amerikassa elävä kädellislaji. Sitä pidetään uhanalaisena ja vaarantuneena.


title: Lyydia (nimi)

text: Lyydia, monissa kielissä "Lydia", on naisen etunimi, joka johtuu Vähässä-Aasiassa vanhalla ajalla sijainneen Lyydian valtakunnan nimestä ja tarkoittaa alkujaan tämän maan asukasta.. Raamatussa mainitaan Lyydia-niminen makedonialainen purppurakauppias, jonka Paavali kastoi kristinuskoon ja jota pidetään Euroopan ensimmäisenä kristittynä


title: Lyydia (nimi)

text: Suomessa nimi Lyydia on vuoden 2012 loppuun mennessä annettu 17 000 ja Lydia 12 818 naiselle. Suurin osa heistä on syntynyt 1900-luvun alkupuolella. Nimestä on Suomessa käytössä myös muunnokset Lyyli ja Lyyti. Lyydian nimipäivä on 23. toukokuuta.


title: Italian ympäriajo 2003

text: Italian ympäriajo 2003 oli järjestyksessään 86. maantiepyöräilyn Italian ympäriajo. Se alkoi Leccestä 10. toukokuuta ja päättyi Milanoon 1. kesäkuuta 2003. Gilberto Simoni voitti kokonaiskilpailun yli seitsemän minuutin erolla ennen toiseksi tullutta Stefano Garzellia, Jaroslav Popovytš oli kolmas. Simoni voitti myös pistekilpailun, tosin tasapistein Garzellin kanssa. Mäkikirikilpailun voitti Freddy González. Mario Cipollinista tuli eniten etappivoittoja Italian ympäriajon historiassa saanut pyöräilijä hänen saavutettuaan 42. etappivoittonsa.


title: Naulauslevy

text: Naulauslevy eli reikälevy on levymäinen teräskappale, mahdollisesti sinkitty, jossa on useita reikiä naulaamista varten. Naulauslevyjä on saatavilla useita eri kokoja muotoa, suoria ja erilaisiin kulmiin taivutettuja. Niitä käytetään tyypillisesti liitettäessä yhteen puurakenteiden osia, esimerkiksi jos ei haluta tehdä erillisiä kulmaliitoksia tai pitkien rakenteiden jatkoliitoksia. Naulauslevyt ovat tulleet yleisiksi kattoristikoiden teossa mutta sentyyppinen levy voi olla myös valmiiksi integroituna kattoristikossa.


title: Timo-oja

text: Timo-oja on Kiiminkijoen vesistöön kuuluva pieni joki Utajärven Juorkunassa. Se lähtee Iso-Timosesta ja laskee Marttisjärveen. Joen pituus on viitisen kilometriä, putouskorkeus 2,1 metriä. Joki ylittää Olvasjärventien Ojalan talon kohdalla.


title: Hiromu Nonaka

text:
Hiromu Nonaka (20. lokakuuta 1925 – 26. tammikuuta 2018)
oli japanilainen LDP-puolueen poliitikko. Hän oli hallituksen kakkosmiehenä 1990-luvulla. Nonaka on taustaltaan burakulainen, mitä hän ei ole salannut, mutta siitä on ollut hänelle uralla haittaa, sillä hänen asemansa olisi antanut normaalisti mahdollisuuden nousta pääministeriksi.


title: Hiromu Nonaka

text: Hän toimi vuosina 1994–1995 Tomiichi Murayaman hallituskaudella sisäministerinä ja kansallisen turvallisuuskomission johtajana. Hallituksen pääsihteeri hän oli 1998–1999 Keizo Obuchiin hallituskaudella, ja vuonna 1999 Okinawan kehitysviraston johtaja.


title: Julio Borges

text: Julio Andrés Borges Junyent (s. 22. lokakuuta 1969) on venezuelalainen poliitikko. Hän valmistui Andrés Bellon katolisesta yliopistosta vuonna 1992. Myöhempiä opintoja hän suoritti Boston Collegessa ja Oxfordin yliopistossa. Hän johtaa Primero Justicia -puoluetta ja oli alun perin ehdokkaana vuoden 2006 presidentinvaaleissa. Hän on myös istunut kansalliskokouksen () jäsenenä.


title: Sikainfluenssa Suomessa

text: Vuoden 2009 influenssa A(H1N1)v -pandemiaan liittyen käynnistyi Suomessa epidemia lokakuun 2009 alussa.


title: Sikainfluenssa Suomessa

text: Itä-Suomen lääketiede-tapahtumassa 24. syyskuuta arvioitiin vain joka viidennen sairastuvan sikainfluenssaan, mikä on aiemmin arvioitua kolmasosaa lievempi määrä. Tehohoitopaikkojen pelättiin loppuvan, koska kaikista sairastuneista joutuu tehohoitoon noin 0,5 prosenttia, mikä on neljännes sairaalaan joutuneista. THL:n tutkimusprofessori Pertti Ruutu sanoi 16. lokakuuta influenssaepidemian olevan alkuvaiheessa. Tautitapauksia oli erityisesti Pohjois-Suomessa, mutta joitain tautiryppäitä etelämpänä Suonenjoella, Rantasalmella ja Kiuruvedellä. Pohjois-Suomen varuskuntien epidemiat olivat 16. lokakuuta 2009 jo melko suuria. Näin ollen sikainfluenssa-aalto näytti olevan alkamassa. Tällöin oli teoreettisten laskujen mukaan sikainfluenssa-aallon huippuun aikaa kuukausi tai hieman yli. Influenssa-aallon huippu kestää 2–4 viikkoa. Arvioiden mukaan pahin kausi olisi marraskuun lopulla 2009 - tammikuussa 2010.


title: Sikainfluenssa Suomessa

text:
Taudin leviämishuipun arvioitiin 19. lokakuuta 2009 kohdistuvan Suomen itsenäisyyspäivän tienoille eli arviolta kuuden viikon päähän. Samana päivänä laskettiin sairastuneiden määräksi 400, mutta uusia laboratoriotestejä ei enää tehty taudin laajan levinneisyyden vuoksi.. Influenssatartuntoja, joista suurin osa oli testein varmistamattomia, lienee ollut Suomessa n. 5 000-10 000 (21.10.2009). Turun yliopistollisen sairaalan infektiolääkäri Reijo Peltonen ennusti, että sikainfluenssa tulee tappamaan Suomessa vain noin 50 ihmistä, mikä oli huomattavasti aiemmin pelättyä vähemmän. 24. lokakuuta 2009 THL:n edustaja sanoi, että vaikka sikainfluenssaan sairastuneita on eniten Lapissa, taudilla ei ole selvää lumirajaa. Samalla vahvistettiin tautiin kuolevan yli 50 ja tehohoitoon joutuvan ainakin 150. Taudin arveltiin alkavan pian levitä varuskunnista ulos Kuopioon ja Joensuuhun.
. Vahvistettujen A(H1N1) -tartuntojen lukumäärä 13. marraskuuta oli 3472.. Sairastuneiden määrän arveltiin marraskuun puolivälissä olevan kymmeniä tuhansia .


title: Sikainfluenssa Suomessa

text: Sikainfluenssatapauksista Suomessa uutisoitiin jälleen alkuvuodesta 2011. Sairastuneet olivat yleensä rokotuksen ottamatta jättäneitä. Helmikuussa 2011 tehtiin Suomessa ensimmäinen keuhkonsiirto sikainfluenssan vuoksi.


title: Sikainfluenssa Suomessa

text: Epidemiakauden 2009–2010 aikana todettiin 44 influenssa A(H1N1)v -tartuntaan liittyvää kuolemantapausta. Kuolleista yli 90 % kuului perussairautensa perusteella riskiryhmään.


title: Sikainfluenssa Suomessa

text: Toisen epidemiakauden, 2010–2011, aikana kuoli influenssa A(H1N1)v -tartuntaan 13 henkilöä, joista 11:llä oli jokin perustauti.


title: Sikainfluenssa Suomessa

text: Suomi tilasi 5 285 500 annosta Pandemrix-sikainfluenssarokotetta GlaxoSmithKline-rokotevalmistajalta. Tilauksen hinta oli 37 miljoonaa euroa, joten yhden rokotteen hinnaksi muodostui seitsemän euroa. Rokote saapui Suomeen pienissä erissä. Riskiryhmiin kuuluvaksi lasketut kaksi miljoonaa rokotettiin ensin, ja heidän rokottamisensa vei lokakuun lopusta vuoden 2009 loppuun. Rokotteita alettiin toimittaa Suomeen lokakuun puolivälissä.


title: Sikainfluenssa Suomessa

text: Rokotusjärjestys oli seuraava: 1. työssään altistuva terveyden- ja sosiaalihuollon, sairaankuljetuksen sekä apteekkien henkilöstö 2. raskaana olevat 3. sairautensa vuoksi riskiryhmään kuuluvat puolivuotiaista 64-vuotiaiksi 4. terveet 6–35 kuukauden ikäiset lapset 5. terveet 3–24 vuoden ikäiset lapset ja nuoret sekä varusmiehet 6. sairautensa vuoksi riskiryhmään kuuluvat 65 vuotta täyttäneet. Rokotusohjelma on tarkoitus viedä läpi alkaen viikosta 44 noin ryhmä per viikko tahtia. 26. marraskuuta ilmoitettiin, että rokotusta tarjotaan koko väestölle. Niin sanotut perusterveet tulivat rokotteen piiriin vuoden 2010 tammikuussa. Monissa kunnissa kaikkien ryhmien rokotuksia jatkettiin maaliskuun loppuun.


title: Sikainfluenssa Suomessa

text: Monet vastustivat rokottamista sikainfluenssaa vastaan, koska pitivät riskiä omalta osaltaan pienenä. THL suositteli rokotteen ottamista, koska mahdollisimman monen rokottaminen estää taudin leviämistä.


title: Sikainfluenssa Suomessa

text: Vuonna 2010 alettiin uutisoida sikainfluenssarokotteen ja narkolepsiaan sairastumisen välisestä mahdollisesta yhteydestä.


title: Sikainfluenssa Suomessa

text: Pandemrix-rokotuskampanjan hyödyt ylittivät yllätyksistä huolimatta haitat selvästi sekä THL:n työryhmän että Euroopan lääkeviraston laskelmien mukaan. Suomessa rokote esti rekisteritietojen perusteella 80 000 sikainfluenssatartuntaa, tehohoitotapauksia ja noin 50 kuolemaa.


title: Sikainfluenssa Suomessa

text: Poikkeuksia yleiseen rokotusjärjestykseen olivat tehneet mm. Vantaan kaupunki, joka rokotti kokonaisen koululuokan oppilaita yhden sairastuneen oppilaan vuoksi. Lahden kaupungin avohoidon ylilääkäri Pekka Mattila antoi rokottaa Lahden kaupunginorkesterin 60 soittajaa, jotka olivat lähdössä Keski-Eurooppaan kiertueelle edeltäjänsä päätöksellä.


title: Sikainfluenssa Suomessa

text: Lahden avohoidon ylilääkäri Pekka Mattila sanoi, että päätöksen poikkeuksellisesta rokotuksesta teki hänen edeltäjänsä ennen virkavapaataan.


title: Tintti Afrikassa

text: Tintti Afrikassa () on belgialaisen sarjakuvapiirtäjä Hergén toinen Tintti-sarjakuva. Se julkaistiin alun pitäen jatkosarjana "Le Petit Vingtieme" -lehdessä 5. kesäkuuta 1930 – 11. kesäkuuta 1931. Albumina se julkaistiin ensimmäisen kerran vuonna 1931.


title: Tintti Afrikassa

text: Alkuperäinen versio sisälsi 110 sivua ja oli kokonaan mustavalkoinen. Sarjakuva sai nykyisen julkaisuasunsa vuonna 1946, kun se piirrettiin Hergén studiolla uudelleen. Tuolloin myös sivuja vähennettiin 62:een, jotta sarjakuva pystyttiin värittämään. Myös paljon kyseenalaista ajankuvaa poistettiin tai muutettiin sopivammaksi. Esimerkiksi kohtaus, jossa Tintti opettaa kongolaisille lapsille Belgian historiaa on muutettu uudessa versiossa matematiikkan oppitunniksi. Myöhemmin "Tintti Afrikassa" -albumia on arvosteltu kolonialististen ja rasististen asenteiden esittämisestä. Suomennoksen on julkaissut Otava vuonna 1978.


title: Tintti Afrikassa

text: Tarina sijoittuu Kongoon, joka oli tuolloin Belgian siirtomaa (aina vuoteen 1960 asti) oltuaan sitä ennen kuningas Leopold II:n henkilökohtaista omaisuutta.


title: Tintti Afrikassa

text: "Tintti Afrikassa" -tarinassa on muiden varhaisten Tintti-sarjakuvien tavoin tilannekomiikkaan ja paikkojen nopeaan vaihtumiseen perustuva juoni, jossa päähenkilö Tintti etenee tilanteesta toiseen.


title: Tintti Afrikassa

text: Kaikki alkaa Belgiasta, josta Tintti lähtee laivalla kohti Afrikkaa ja silloista Belgian siirtomaata Kongoa, tarkoituksenaan tehdä maata esittelevä juttu. Al Capone, Chicagon gangsterijengin johtaja, halusi lisätä tulojaan alkamalla valvoa Afrikan timantintuotantoa. Kun Al Capone kuuli Tintin lähdöstä Afrikkaan, hän luuli että Tintti oli saanut vihiä hänen suunnitelmistaan. Al Capone lähettää hänen peräänsä tuntemattoman gangsterin, joka aikoo hankkiutua Tintistä eroon hinnalla millä hyvänsä.


title: Tintti Afrikassa

text: "Tintti Afrikassa" on saanut ilmestymisensä jälkeen runsaasti kritiikkiä. Myös Hergé on sanonut, ettei hän ole tyytyväinen työhönsä. Tarinaa pidetään rasistisena. Vuonna 2007 sen myyminen yritettiin kieltää Ruotsissa rasistisuuteen vedoten, mutta syytteet kaatuivat, koska vanhasta teoksesta ei enää voinut nostaa syytettä. Kongolainen Bienvenu Mbutu nosti vuonna 2007 Belgiassa kauppaoikeudessa kanteen, jossa vaadittiin kirjan myynnin kieltämistä ja käytti perusteena Britanniassa tehtyä päätöstä, jonka mukaan kirja on rasistinen. Belgialaisen tuomoistuimen vuonna 2012 antaman päätöksen mukaan teos ei ole rasistinen. Päätöksessä todettiin, että vuoden 1946 laitosta ei ollut tarkoitettu rasistisen vihan yllyttämiseen, vaan teos syntyi aikana, jolloin kolonialistiset ajatukset olivat vallitsevia.


title: Tintti Afrikassa

text: Myös Tintin välinpitämätön suhde eläimiin on järkyttänyt monia, sillä yhdessä tarinan kohtauksista Tintti esimerkiksi tappaa vahingossa 13 antilooppia. Nykyisin saatavilla olevasta versiosta on myös poistettu kohtaus, jossa Tintti tappaa sarvikuonon poraamalla sen selkään ensin reiän ja panostamalla sen dynamiitilla. Hergé katsoi kohtauksen myöhemmin olevan liian groteski ja poisti sen tarinasta.


title: Tintti Afrikassa

text: Taiteilija ja sarjakuvapiirtäjä Anton Kannemeyer on käyttänyt Hergén albumin kuvia satiirisissa teoksissaan.


title: Tintti Afrikassa

text: Albumia on aiemmin luettu Kongossa vain ranskaksi, ja begialaisen sarjakuvataiteilija Ilan Manouachin mukaan se on ollut siellä jonkinlainen kulttiteos. Tammikuussa 2015 siitä julkaistiin lingalankielinen laitos "Tintin akei Kongo". "Tintti-albumi on osa Kongon historiaa", sanoo laitoksen tuntemattomana pysyttelevä julkaisija.


title: Tony Bill

text: Gerard Anthony "Tony" Bill (s. 23. elokuuta 1940) on yhdysvaltalainen näyttelijä, ohjaaja ja tuottaja. Hänet tunnetaan muun muassa elokuvasta "Puhallus" (1973), jonka hän tuotti yhteistyössä Michael Phillipsin ja Julia Phillipsin kanssa. Kyseinen elokuva toi kolmikolle Oscar-palkinnon.


title: Tony Bill

text: Elokuvanäyttelijän uransa Bill aloitti vuonna 1963, ja ensimmäisen ohjauksensa ("My Bodyguard") hän teki vuonna 1980.


title: Tony Bill

text: Bill valmistui vuonna 1962 Notre Damen yliopistosta humanististen tieteiden kandidaattina. Hän on pitänyt elokuvatyönsä ohella ravintolaa Kaliforniassa.


title: Apajilla

text: Apajilla on Jukka Poika ja Jenkkarekka -nimisen reggae-yhtyeen toinen studioalbumi. Se julkaistiin 5. huhtikuuta 2006. Albumin kappale "Massii" oli ostettavissa yhtyeen kotisivuilta "imuta ensin, osta sitten vasta" -periaatteella. Mitään valvontaa ei ole maksun suhteen ja sivuilla olevan rehellisyysindeksin mukaan noin 20 prosenttia "ostajista" on maksanut singlestä.


title: Apajilla

text: Albumi nousi Suomen virallisen listan sijalle 21.


title: Vapautunut viihdyttäjä

text: Vapautunut viihdyttäjä on Jukka Poika ja Jenkkarekka -nimisen reggae-yhtyeen ensimmäinen studioalbumi. Se julkaistiin 22. lokakuuta 2004.


title: Vapautunut viihdyttäjä

text: Albumi nousi Suomen virallisen listan sijalle 34.


title: Brenda Helser

text: Brenda Mersereau Helser de Morelos () on yhdysvaltalainen entinen uimari ja olympiavoittaja. Helser voitti Lontoon kesäolympialaisissa 1948 kultaa 4 × 100 metrin vapaauintiviestistä, yhdessä Marie Corridonin, Thelma Kalaman ja Ann Curtisin kanssa.


title: Brenda Helser

text: Uintiuransa jälkeen Helser meni naimisiin ranskalaisen de Morelosin kreivin kanssa. Helser edusti uintiurallaan "Los Angeles Athletic Clubia".


title: Gerald Feinberg

text: Gerald Feinberg (27. marraskuuta 1933 – 21. huhtikuuta 1992) oli Columbian yliopistossa toiminut yhdysvaltalainen fyysikko ja futuristi.


title: Gerald Feinberg

text: Feinbergiltä on peräisin termi takioni, teoreettinen valoa nopeammin kulkeva hiukkanen, jonka hän esitteli julkaisussaan "On the possibility of faster-than-light particles". Feinberg analysoi takioneiden kvanttikenttäominaisuuksia, ennusti myonin neutriinon olemassaolon sekä kannatti kryoniikkaa julkisena palveluna.


title: Jukka Poika ja Kompostikopla (albumi)

text: Jukka Poika ja Kompostikopla on samannimisen reggaeyhtyeen ensimmäinen studioalbumi. Se julkaistiin 19. syyskuuta 2003 Wolframin kautta.


title: Jukka Poika ja Kompostikopla (albumi)

text: Albumi nousi Suomen virallisen listan sijalle 23.


title: Lee Ho-seong

text: Lee Ho-seong (; 17. heinäkuuta 1967 – 10. maaliskuuta 2008) oli eteläkorealainen baseballpelaaja. Hän pelasi yli vuosikymmenen ammattilaisena Haitai Tigers -seurassa, joka nykyään tunnetaan nimellä Kia Tigers. Vetäydyttyään Lee siirtyi liikealalle ja sai petossyytteen. Vuonna 2008 hän teki itsemurhan hukuttautumalla surmattuaan naisystävänsä Kim Yeon-sukin ja tämän kolme 13–20-vuotiasta tytärtä. Lee oli joutunut ykkösepäillyksi surmista uhrien kadottua salaperäisesti helmikuun aikana. Viimeksi uhrit olivat olleet varmuudella elossa 18. helmikuuta.


title: Luettelo goottirock-yhtyeistä

text: Tämä on aakkosellinen luettelo goottirock -yhtyeistä.


title: Ann Curtis

text: Ann Elisabeth Curtis-Cuneo (6. maaliskuuta 1926 San Francisco, Kalifornia – 26. kesäkuuta 2012 San Rafael, Kalifornia) oli yhdysvaltalainen uimari ja olympiavoittaja.


title: Ann Curtis

text: Curtis voitti Lontoon kesäolympialaisissa 1948 kultaa 400 metrin vapaauinnista ajalla 5.17,8 sekä 4 × 100 metrin vapaauintiviestistä, jälkimmäisen yhdessä Marie Corridonin, Thelma Kalaman ja Brenda Helserin kanssa. Lisäksi hän sijoittui hopealle 100 metrin vapaauinnissa ajalla 1.06,5 hävittyään matkan voittaneelle Tanskan Greta Andersenille vain kaksi sekunnin kymmenystä.


title: Ann Curtis

text: Uintiuransa jälkeen Curtis toimi uintivalmentajana omaa nimeään kantaneessa uintikoulussa. Hän asui Kaliforniassa yhdessä miehensä Gordon Cuneon kanssa. Curtis kuoli 26. kesäkuuta 2012, 86-vuotiaana.


title: Teeline

text: Teeline on englantilaisen James Hillin kehittämä pikakirjoitusjärjestelmä, jota käytetään erityisesti Britanniassa.


title: Teeline

text: James Hill toimi Pitmanin pikakirjoitusjärjestelmän opettajana ja kehitti samalla helpommin opittavaa järjestelmää. Järjestelmän oppikirja "Teeline: a method of fast writing" julkaistiin vuonna 1968.


title: Teeline

text: Teelinessa sanat pikakirjoitetaan pääsääntöisesti niiden kirjoitusasun eikä ääntämisen mukaan. Järjestelmän nopeus perustuu kahteen pääperiaatteeseen: ymmärtämisen kannalta tarpeettomat kirjaimet voidaan jättää pois, ja kirjoitusmerkit ovat yksinkertaisempia kuin tavallisessa kirjoituksessa.


title: Parhaat (Kapteeni Ä-ni)

text: Parhaat on reggaeyhtye Kapteeni Ä-nen ensimmäinen ja ainoaksi jäänyt studioalbumi. Se julkaistiin maaliskuussa 2002 Wolfgang Recordsin kautta. Nimestään huolimatta albumi ei ole kokoelma-albumi.Kappale "Tiettyä tunnelmaa" sisältää samplen Tuomari Nurmion kappaleesta "Ota minut mukaan".


title: Elemér Szathmáry

text: Elemér Szathmáry () oli unkarilainen uimari ja olympiamitalisti. Szathmáry voitti Lontoon kesäolympialaisissa 1948 hopeaa 4x200 metrin vapaauintiviestistä, yhdessä Imre Nyékin, György Mitrón ja Géza Kádasin kanssa. Unkarin joukkue hävisi voittaneelle Yhdysvaltain joukkueelle 2.4 sekuntia.


title: Elemér Szathmáry

text: Szathmáry voitti uintiurallaan lisäksi kaksi pronssia pitkän radan EM-kilpailuista; Monacossa vuonna 1947 hän sijoittui kolmanneksi 100 metrin vapaauinnissa sekä 4x200 metrin vapaauintiviestissä.


title: Elemér Szathmáry

text: Szathmáry edusti uintiurallaan seuratasolla "Újpesti Torna Egylet"iä. Hän kuoli Sydneyssä 45-vuotiaana vuonna 1971.


title: Khaled Abdul-Wahab

text: Khaled Abdul-Wahab (1911–1997) on ensimmäinen arabi, joka on asetettu ehdolle Israelin holokaustin muistosäätiön Yad Vashemin nimittämäksi vanhurskaaksi kansakuntien joukossa. Hänet nimitti ehdokkaaksi Washingtonin Lähi-idän politiikan instituutin johtaja Robert Satloff tammikuussa 2007.


title: Khaled Abdul-Wahab

text: Khaled Abdul-Wahab syntyi tunisialaisen historioitsijan perheeseen. Saksalaisten saavuttua Tunisiaan Abdul-Wahab oli 32-vuotias tilanomistaja, joka asui Mahdian pikkukaupungissa Välimeren rannikolla.


title: Khaled Abdul-Wahab

text:
Akselivaltojen joukot miehittivät Tunisian marraskuussa 1942. Noihin aikoihin maassa asui noin
100 000 juutalaista. Saksalaiset ulottivat juutalaisia koskevan vainonsa, holokaustin, myös Pohjois-Afrikkaan. Juutalaisten tuli kantaa vaatteissaan keltaista Daavidin tähteä, heitä sakotettiin ja heidän omaisuuttaan takavarikoitiin. Yli 5 000 juutalaista lähetettiin pakkotyöleireille, joissa heistä kuoli tiettävästi ainakin 46. Lisäksi 160 Ranskassa ollutta tunisianjuutalaista lähetettiin kuolemanleireille eri puolille Eurooppaa.


title: Khaled Abdul-Wahab

text: Abdul-Wahab toimi kielitaitonsa vuoksi välittäjänä mahdialaisten ja saksalaisten välillä. Hän kuuli, että samassa kaupungissa asuva juutalaisperhe oli hädässä. Yön turvin Abdul-Wahab etsi perheen ja vei heidät piiloon tilallaan olevaan oliiviöljytehtaaseensa. Kaiken kaikkiaan Abdul-Wahab piilotti ja pelasti 24 juutalaista natsien vainolta. Eräs heistä oli juutalaisnainen Odette Boukhris. Kontaktiensa ansiosta Abdul-Wahab oli saanut tietää saksalaisupseerien suunnittelevan Boukhrisin raiskaamista ja esti tämän piilottamalla myös Odeten perheineen tilalleen. Britit vapauttivat Mahdian neljän kuukauden miehityksen jälkeen. Abdul-Wahab ja Odette Boukhris pysyivät ystävinä sodan jälkeen. Anette Boukhris, Odeten tytär nauhoitti selontekonsa tapahtumista ennen kuolemaansa 71-vuotiaana. Hän oli ollut 11-vuotias tapahtumien aikoihin.


title: Khaled Abdul-Wahab

text: Abdul-Wahabin nimitys vanhurskaaksi kansakuntien joukossa odottaa Yad Vashemin hyväksyntää. Vaikka 70 muslimia on saanut kunnian, yhtään arabia ei oltu aiemmin nimitetty edes ehdolle. Suurin osa palkituista muslimeista on albanialaisia.


Luettelo tunnetuista suomalaisista totaalikieltäytyjistä sisältää Suomen valtion varusmies- ja siviilipalveluksesta kieltäytyneitä henkilöitä.


title: Älä oo tyhmä

text: Älä oo tyhmä on kokoelma-albumi, joka sisältää Wolframin reggaejulkaisuja. Se julkaistiin kesäkuussa 2006.


title: Zonianá

text: Zonianá () on Kreikan kylä sekä samanniminen Mylopótamoksen kunnan kunnallisyksikkö (Δημοτική Ενότητα Ζωνιανών, "Dimotikí Enótita Zonianón") ja entinen itsenäinen kyläkunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 1 117 (vuonna 2011).


title: Zonianá

text: Zonianá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mylopótamoksen kunnaksi yhdessä Geropótamoksen ja Kouloúkonaksen kanssa.


title: Zonianá

text: Maanviljely ja karjankasvatus ovat Zonianán asukkaiden pääelinkeinot.


title: Zonianá

text: Zonianán nimi viittaa kreikkalaisen mytologian ylijumala Zeukseen. Zeus syntyi ja kasvoi Kreetan saarella. Zeuksen on sanottu myös olevan haudattu Kreetan saarelle. Yksi väitetyistä hautapaikoista on Zoun luola Zonianássa Kefála-kukkulan kaakkoisrinteellä. Luolan katto on romahtanut, mahdollisesti maanjäristyksen seurauksena. Kerrotaan, että luola on täynnä kultaa. Toiset taas sanovat Zeuksen olevan kuolematon.


title: Zonianá

text: Erään tarinan mukaan Zas-niminen (genetiivimuoto: Zou) paimen oli paimentamassa lammas- ja vuohilaumaansa nykyisen Zonianán kylän alueella. Zonianán alueella kasvoi tuohon aikaan sankka metsä. Zas juotti laumaansa kolmen kilometrin päässä nykyisestä Zonianán keskustasta sijaitsevalla Diskurioún lähteellä. Zas kadotti kerran erään Amálthi-nimisen vuohen, mutta löysi sen sitten pieneltä lähteeltä vettä juomasta. Löydön jälkeen Zas asettui asumaan paikalle ja nimesi sen itsensä mukaan Zoulianáksi. Nykyisin Zonianán kylän kaakkoisosa kantaa Zoulianá-nimeä. Amálthi-vuohen löytämä lähde sai nimen Neró ts' Amálthis (, suom. ”"Amálthin vesi"”). Sittemmin paikkakunta on tunnettu myös nimellä Zou to Lákko.


title: Zonianá

text: Kreikkalaisen mytologian mukaan Idavuorella (nyk. myös Psiloreítis) asui idalaisia daktyleita, joiden tehtävänä oli suojella Zeusta tämän ollessa pieni. Daktyleiden synnystä kerrotaan monia erilaisia tarinoita. Erään tarinan mukaan nymfi Ankhialen koskettaessa Oaksian maata, juoksi maasta kymmenen idalaisiksi daktyleiksi kutsuttua miestä. Zonianánkin halki virtaava Mylopótamos-joki tunnettiin antiikin aikana nimellä Oaksis. Joki saa alkunsa Psiloreítikselta. Oaksian maa voi tarkoittaa myös antiikin Aksosta, jonka alaisuuteen Zonianánkin alue kuului.


title: Zonianá

text: Zonianá on osa Mylopótamoksen kuntaa, Réthymnon alueyksikköä ja Kreetan aluetta. Zonianán entinen itsenäinen kyläkunta oli pinta-alaltaan 17,926 neliökilometriä. Vuonna 2011 Mylopótamokseen liitetyn Zonianán naapurikunnat olivat Kouloúkonas lännessä ja pohjoisessa, Anógeia idässä ja entiseen Iraklionin prefektuuriin kuulunut Tympáki etelässä. Zonianásta on matkaa Iraklioniin 43 kilometriä ja Réthymnoon puolestaan 52 kilometriä.


title: Zonianá

text: Kreetan korkein vuori Idavuori sijaitsee Zonianán kupeessa.


title: Zonianá

text: Kreetalla syntynyt italialainen Francesco Barozzi mainitsee vuonna 1577, että nykyinen Zonianá olisi ollut Axoksen kuningaskunnasta ja Anógeiasta erillään ja tunnettu nimellä So. Kuitenkin ensimmäinen Zonianáa koskeva asiakirja on vasta vuodelta 1821. Zonianán väestö on aina ollut täysin kreikkalaista siitäkin huolimatta, että Kreeta on ollut muun muassa saraseenien, venetsialaisten ja osmanien valloittama.


title: Zonianá

text: Zonianálaiset osallistuivat vuoden 1770 kapinaan saaren etelärannikon Sfakiássa laivanvarustaja Daskalogiánniksen johdolla. Daskalogiánniksen oli tarkoitus saada apua venäläisiltä, joiden oli tarkoitus harhauttaa osmaneita toisaalla. Osmanit kukistivat kapinan ja Daskalogiánnis tapettiin. Vuonna 1821 M. Melitakas -niminen Zonianán asukas taisteli osmaneita vastaan Kreetalla, mutta haavoittui taistelussa Brahímossa eli nykyisessä Peramássa ja kuoli myöhemmin.


title: Zonianá

text:
Kaksikymmentä zonianálaista lähti vuonna 1866 turvaan vuorille tarkoituksenaan päästä Arkádin luostariin saakka. Siellä 17 heistä sai surmansa. Zonianán asukkaat voittivat yhdessä eräiden mylopótamoslaisten kanssa osmanien Omer pašša Lataksen Péra Halépassa ja saivat ryöstösaaliksi kanuunan, jonka he piilottivat Zonianáan. Nykyisin kanuuna on esillä Chanián merenkulkumuseossa. Seuraavana päivänä osmanit mursivat zonianálaisten vastarinnan ja pääsivät paikkakunnalle. Osmanit kuulustelivat paikallisia, mutta kukaan ei tunnustanut, missä kanuuna oli. Tämän jälkeen osmanit alkoivat tappaa ihmisiä ja polttivat Zonianán.
Osmani Kumandar Redic pašša yritti muiden kylien tapaan rakentaa marraskuussa 1867 Kavkaloúdin kylään tornia, mutta epäonnistui zonianálaisten hangoiteltua vastaan. Tästä seurasi jälleen Zonianán polttaminen, jo toisen kerran puolen vuoden sisällä. Myöhemmin kylä poltettiin erään laulun mukaan vielä kolmannenkin kerran. Laulussa todetaan, että vaikka kylä poltettaisiin kolmesataa kertaa, eivät zonianálaiset tottelisi aghoja. Muutaman vuoden kuluttua zonianálaiset yhdessä Malevísin laakson ja Mylopótamoksen asukkaiden kanssa saartoivat osmanit Iraklionissa.


title: Zonianá

text: Kolmetoista Zonianán asukasta kuoli Balkanin sotien aikana 1900-luvun alussa. Toisen maailmansodan aikana 19 zonianálaista sai surmansa. Jälleen Kreikan sisällissodassa neljä ihmistä kuoli.


title: Zonianá

text: Zonianá lähiseutuineen tunnetaan lammasvarkauksistaan, joita paikallisväestön keskuudessa pidetään jopa hyväksyttävänä perinteenä. Lammasvarkauksien vuoksi lammaspaimenet ja maanviljelijät riitelevät säännöllisesti. Vuosina 1996–1997 zonianálaiset riitelivät lammasvarkauksista peramálaisten kanssa ja Kreikan valtion turvallisuusyksikkö Eidikí Katastaltikí Antitromokratikí Monáda () joutui riisumaan zonianálaisia järjestelmällisesti aseista. Lammasvarkailla on oikeustoimien uhatessa tapana mennä vannomaan syyttömyyttään Aksoksen koillispuolella sijaitsevan Pyhän Jorgoksen kirkon ihmeitä tekevän ikonin eteen.


title: Zonianá

text: Marraskuussa 2007 Kreikan poliisin tekemissä ratsioissa pidätettiin 42 zonianálaista miestä epäiltyinä ryöstöihin, huumerikoksiin, murhayritykseen sekä luvattomiin aseisiin. Huhtikuussa 2009 Kreikan pääkaupungissa Ateenassa alkaneessa oikeudenkäynnissä miehiä syytetään räjähteiden ja aseiden hallussapidosta sekä kannabiksen kasvatuksesta ja myynnistä. Lisäksi zonianálaismiehet ovat ryöstäneet pankkiautomaatteja puskutraktoreiden avulla.


title: Zonianá

text: Osa miehistä sai lisäksi syytteen murhayrityksestä, sillä he olivat kertoman mukaan ampuneet AK-47-rynnäkkökiväärein poliiseja, jotka olivat etsineet Zonianásta huumeiden salakuljettajia. Ampumisessa yksi poliisi halvaantui pysyvästi ja kaksi muuta lievemmin. Ampumistapauksen jälkeen Zonianáa piiritti viikkojen ajan kymmeniä poliiseja helikoptereineen ja panssaroituine ajoneuvoineen. Oikeudenkäynnissä kuullaan noin 400 todistajaa.


title: Zonianá

text: Kreetalaiset kantavat aseita yleisesti ja verikostokin tunnetaan saarella, vaikka viimeisin verikosto tapahtui 1940-luvulla Sfakiássa.


title: Zonianá

text: Zonianássa järjestettiin vuonna 2008 paimenten juhla, joka sai jatkoa elokuussa 2009. Elokuun 2009 juhlassa tarjoiltiin ruokaa sekä siellä oli esillä 250 kilogrammaa painava juusto.


title: Zonianá

text: Zonianássa toimii Dionissis Potamianoksen perustama vahamuseo, jossa on esillä 87, tai toisen lähteen mukaan 103, Kreetan historiaan liittyvää vahatyötä. Museossa ovat esimerkiksi taiteilija El Greco, kirjailija Níkos Kazantzákis, poliitikko Elefthérios Venizélos ja runoilija Vitséntzos Kornáros vahaan ikuistettuna.


title: Zonianá

text: Zonianássa sijaitsee Sfentónin tippukiviluola, jolla on pituutta 145 metriä ja tilavuutta puolestaan yli 3 000 neliömetriä. Luolassa on 270 metriä pitkä polku, jota pitkin vierailijat voivat kulkea. Alle yksi kolmasosa luolasta on suljettu vierailijoilta. Luolassa asuu muun muassa lepakkoja. Luolasta on löydetty merkkejä ihmisten toiminnasta neoliittiselta ja varhaiselta minolaiselta kaudelta. Luolaa on lisäksi käytetty muun muassa piilopaikkana osmaneita vastaan. Kerran Sfakiásta kotoisin ollut Sfentónis-niminen sissi oli piiloutunut luolaan ja valmisti lihaa luolansuulla. Eräs nuori mies näki Sfentóniksen ja meni lähemmäksi kysymään, josko saisi lihaa. Sfentónis kuitenkin tappoi miehen joko kiukuissaan tai sen vuoksi, että pelkäsi miehen paljastavan hänen piilonsa.


title: Zonianá

text: Zonianán kylästä 5–6 kilometriä Idavuorelle päin sijaitsee Nisí-niminen (, "saari") paikka. Nisí oli aikaisemmin ”saari”, sillä lännessä se rajoittui Oáxis-jokeen, etelässä pieneen sivujokeen sekä idässä ja pohjoisessa Roussa-järveen, joka nykyisin on kuivanut. Nisíltä on löydetty saviruukunkappaleita, ja siellä on "mitáton" rauniot. Mitátoa on käytetty levähdyspaikkana ja siellä on valmistettu juustoa. Nisín eteläpuolisen sivujoen läheisyydestä on löydetty kirvestä muistuttava työkalu.


title: Zonianá

text: Zonianássa, Angouridianán tuntumassa, sijaitsee Makariá-niminen paikka, joka legendan mukaan oli antiikinaikainen kaupunki. Makariásta on löydetty hautoja sekä siellä on säilynyt savesta ja kivestä rakennettua muuria. Makariásta on löydetty myös puoliksi tuhoutuneita viinipuristimia sekä ruukkuja.


title: Torsten Palm

text: Torsten Palm (23. heinäkuuta 1947 Kristinehamn) on entinen ruotsalainen F1-kuljettaja. Hän osallistui kahteen F1-osakilpailuun kaudella 1975. Palm sijoittui kymmenenneksi Ruotsin GP:ssä 1975.


title: Luettelo suomalaisista kansanmusiikkiyhtyeistä ja -artisteista

text:
Tämä on aakkosellinen luettelo suomalaisista kansanmusiikkiyhtyeistä ja kansanmuusikoista.
Seppo Lammi


title: Bertil Roos

text: Bertil Roos (12. lokakuuta 1943 Göteborg – 31. maaliskuuta 2016 Wilkes-Barre, Pennsylvania, Yhdysvallat) oli ruotsalainen Shadow-tallin F1-kuljettaja. Hän osallistui yhteen F1-osakilpailuun kaudella 1974. Hän keskeytti kilpailussa, eikä saavuttanut pisteitä.


title: Bertil Roos

text: Roos voitti vuoden 1973 US Formula Super Vee -luokan mestaruuden. Hän kilpaili myös F2- ja Formula Atlantic -luokassa Kanadassa.


title: Bertil Roos

text: Roos perusti autokilpailukoulun Pennsylvaniaan lähelle Poconoa vuonna 1975. Vuonna 2007 koulu muuttui SCCA:n kilvanajokouluksi.


title: Josephine McKim

text: Josephine Eveline McKim-Chalmers () oli yhdysvaltalainen uimari, olympiavoittaja ja näyttelijä. McKim voitti Los Angelesin kesäolympialaisissa 1932 kultaa 4 × 100 metrin vapaauintiviestistä, yhdessä Helen Johnsin, Eleanor Garattin ja Helene Madisonin kanssa. Neljä vuotta aikaisemmin Amsterdamissa McKim oli jo uinut pronssille 400 metrin vapaauinnissa. McKim edusti uintiurallaan seuratasolla "Carnegie Library Athletic Club"ia.


title: Josephine McKim

text: Uintiuransa jälkeen McKim meni naimisiin ja aloitti näyttelijän uransa. Hän esiintyi 1930-luvulla useissa elokuvissa, esimerkiksi yhdessä Tarzan-elokuvassa sekä tunnetussa kauhuelokuvassa Frankensteinin morsian. McKim kuoli 82-vuotiaana joulukuussa 1992.


title: Moving Waves

text: Moving Waves (joskus myös puhutaan nimellä Focus 2) on alankomaalaisen Focus-yhtyeen vuonna 1971 julkaistu toinen studioalbumi. Sille sisältyy yhtyeen tunnetuin kappale ”Hocus Pocus”. Albumi oli suuri menestys, se sijoittui brittilistalla sijalle 2 (vuonna 1972) ja Yhdysvalloissa sijalle 8 (vuonna 1973).


title: Albert Brommels

text: Johan Albert Brommels (7. helmikuuta 1891 Ylimarkku – 15. kesäkuuta 1962 Närpiö) oli suomalainen poliitikko. Hänen puolueensa oli Ruotsalainen kansanpuolue.


title: Albert Brommels

text: Brommels toimi kansanedustajana kahden kauden ajan, huhtikuusta 1945 heinäkuuhun 1951. Hän oli eduskunnassa toimiessaan sivistysvaliokunnan ja talousvaliokunnan jäsen. Vaasan läänin eteläistä vaalipiiriä edustanut Brommels oli poliittisella urallaan myös Bergön ja Närpiön kunnanvaltuustojen jäsen sekä presidentin valitsijamies vaaleissa 1950 ja 1956.


title: Albert Brommels

text: Brommels oli varsinaisilta ammateiltaan kansakoulunopettaja ja toimittaja. Hän työskenteli opettajana Vöyrissä vuosina 1914–1915, Bergössä vuosina 1915–1922 ja Närpiössä vuosina 1922–1955. Vuosina 1915–1921 hän toimi myös lukkarina ja 1915–1920 postinhoitajana. Toimittajana hän työskenteli Vasa-Postenissa vuonna 1920 ja 1956–1960 Kaskö Tidningissä ja Syd-Österbottenissa. Hän kirjoitti myös pakinoita, nimellä Post-Janne.


title: Albert Brommels

text: Brommels syntyi maanviljelijäperheeseen ja hän oli vuodesta 1915 naimisissa Anna Olivia Stenforsin kanssa.


title: Albert Brommels

text: Vuonna 1975 ilmestyi Brommelsin elämäkertakirja "Albert Brommels – en österbottnisk idékämpe" Börje Sidbäckin toimittamana.


title: Friitala

text: Friitala ( tai "Friby") on osa Satakunnan maakunnassa sijaitsevan Ulvilan kaupungin keskustaajamaa. Friitalaa vastaavalla postinumeroalueella (Ulvila Keskus 28400) oli vuoden 2015 lopussa 5 705 asukasta. Friitala sijaitsee Kokemäenjoen eteläpuolella ja sieltä on matkaa Porin keskustaan noin seitsemän kilometriä. Friitala on osa Porin keskustaajamaa.


title: Friitala

text: Friitala on Ulvilan kaupallinen keskus. Hallinnolliset ja sosiaaliset palvelut kouluja lukuun ottamatta puolestaan sijaitsevat pääosin Kokemäenjoen pohjoispuolella Vanhassakylässä. Friitalassa ovat muun muassa Kauppakeskus Hansa, Ulvilan kirjasto ja Ulvilan lukio.


title: Friitala

text: Friitala-talo puolestaan on entisen Friitala Oy:n nahkatehtaan tiloihin saneerattu kauppa-, toimisto- ja vapaa-ajankeskus. Rakennuksessa toimii myös Friitalan nahkamuseo. Nykyisin Friitala-talo Oy on kiinteistöosakeyhtiö, joka vuokraa tiloja moninaisiin käyttötarkoituksiin.


title: Friitala

text: Friitalassa ovat lisäksi Ulvilan yhteiskoulu, Friitalan koulu ja Ulvilan lukio sekä päiväkoti Tuulenpesä.


title: Friitala

text: Porin keskustaan pääsee Friitalasta Porin Linjojen paikallisliikenteen busseilla 70, 80, 81, 82, 83, 90 ja 91. Valtatie 2:n varrella on pikavuoropysäkki, jossa pysähtyy yli 20 päivittäistä Helsingin ja Porin väliä kulkevaa pikavuoroa.


title: Friitala

text: Porin lento- ja rautatieasemille on Friitalasta vajaan kymmenen minuutin ajomatka. Poriin johtavat myös pyörätiet, joita kulkee sekä taajama-alueella että valtatie 2:n rinnalla.


title: Friitala

text: Friitalan rautatieasema toimi vuosina 1895–1970, vuodesta 1932 nimellä Ulvilan rautatieasema. Asema sijaitsi Tampere–Pori-radalla. Asema aloitti toimintansa seisakkeena, mutta se laajennettiin vuonna 1932 rautatieasemaksi. Asemalta rakennettiin 1920-luvulla raide Friitala Oy:n tehtaalle. Teollisuusraide purettiin tehtaan toiminnan supistuttua 1980-luvulla. Matkustajaliikenne päättyi vuonna 1983, mutta satunnaisia tilausjunia pysähtyi vielä 1990-luvulla. Asema paloi vuonna 2003. Asemasta on jäljellä asemapäällikön talo ja laiturin jäännökset.


title: Friitala

text: Friitala mainitaan asiakirjoissa vuodelta 1446, jolloin eräs Friitalan tila lahjoitettiin Naantalin luostarille. Friitalaan kuuluvat varhaiset tilat esiintyvät nimillä Mattila, Uotila, Suurpää, Spinkkilä ja Hannula. Mattila jakaantui sittemmin tiloihin Kylä-Mattila, Uusi-Mattila, Fredrik-Mattila ja Vainio-Mattila. Uotilasta erotettiin Ketola ja Tommila eli Kuitti, ja Tommilasta Renfors. Suurpään tilasta muodostuivat Suurpää-Åkervall, Suurpää-Åkergård, Suurpää-Lääkäri, Suurpää-Bjong ja Suurpää-Frigrén-Koivisto. Rantalasta tuli Ali-Rantala ja Yli-Rantala.


title: Manuel Rosales

text: Manuel Antonio Rosales Guerrero (s. 12. joulukuuta 1952) on venezuelalainen oppositiopoliitikko. Hän toimi Maracaibon pormestarina vuosina 1996–2000 ja Zulian kuvernöörinä 2000–2008. Vuonna 2008 hän aloitti jälleen Maracaibon pormestarina, mutta kausi jäi kesken keväällä 2009. Rosales joutui pakenemaan maasta korruptiosyytösten johdosta.


title: Manuel Rosales

text: Ennen Un Nuevo Tiempo -puolueen perustamista vuosituhannen vaihteessa Rosales vaikutti Acción Democráticassa. Vuonna 2006 hän oli Un Nuevo Tiempon presidenttiehdokkaana ja sai toiseksi eniten ääniä Hugo Chávezin jälkeen. Vuonna 2009 Rosales joutui kotimaassaan syytetyksi korruptiosta. Hän piti syytteitä poliittisina ja haki turvapaikkaa Perusta. Chávez oli jo aiemmin uhkaillut häntä, ja 27. huhtikuuta Peru ilmoittikin myöntäneensä Rosalesille turvapaikan. Al Jazeera julkaisi syyskuussa 2009 Kolumbian syyttäjänvirastosta saadun videonauhan, jossa kolumbialainen palkkasoturi kertoo Rosalesin tarjonneen 25 miljoonan dollarin palkkiota Chavezin murhaamisesta vuonna 1999.


title: Vanhakylä (Ulvila)

text: Vanhakylä eli Vanha-Ulvila on taajama Ulvilassa. Se sijaitsee Kokemäenjoen pohjoispuolella, ja muodostaa Ulvilan keskustaajaman itäisen osan. Ulvilan kirkon ympäristö, johon Ulvilan kirkon ohella kuuluvat Ulvilan Pappilat, Saaren ja Isonkartanon kartanot, Trumetarin tila ja Liikistön muinaismuistoalue, on kulttuuriympäristönä merkittävä ja kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin.


title: Vanhakylä (Ulvila)

text: Ulvilan kirkon tienoosta käytetään nimitystä Kirkonseutu. Kirkonseutu on pääasiassa maaseutumaista aluetta, mutta siellä sijaitsee Mynsterin asuinalue, jossa on muun muassa jalkapalloseura FC Ulvilan kotikenttä.


title: Vanhakylä (Ulvila)

text: Kirkon lisäksi Vanhassakylässä sijaitsee Ulvilan kaupungintalo sekä muita kaupungin palveluja, kuten Vanhankylän koulu, jossa on noin 400 oppilasta. Vanhankylän liepeillä Krapiston alueella on Ulvilan vesitorni, jonka huipulla on Porin Karhunvartijoiden tähtitorni. Saarenluodossa, Kirkkojuovan takana on kaupungin virkistysalue.


title: Vanhakylä (Ulvila)

text: Ulvilan keskiaikainen kaupunki sijaitsi Vanhassakylässä, mistä alueen nykyinen nimikin juontaa juurensa. Muistona keskiaikaisesta Ulvilasta ovat Vanhassakylässä sijaitseva Liikistön muinaismuistoalue sekä Ulvilan keskiaikainen kirkko. Kirkko sijaitsee varsinaisen Vanhankylän taajaman ulkopuolella, paikalla jossa keskiaikainen Ulvila sijaitsi.


title: Miehen malli

text: Miehen malli on muusikko, koomikko ja televisio-/radiotoimittaja Joona Kortesmäen "Posteljoona & Ystävät" -nimellä julkaistu ensimmäinen studioalbumi. Albumi julkaistiin 2. heinäkuuta 2008. Albumin tunnetuin kappale on radiosoittojakin saanut "Nakuna", jolla vierailee Summeri -ohjelmasta tuttu Nuutti Takkinen nimellä Paha-Nuutti.


title: Manuela Stellmach

text: Manuela Stellmach-Schubert () on saksalainen entinen uimari ja olympiavoittaja, joka edusti urallaan myös Itä-Saksaa. Stellmach voitti Soulin kesäolympialaisissa 1988 kultaa 4 × 100 metrin vapaauintiviestistä, yhdessä Kristin Otton, Katrin Meißnerin ja Daniela Hungerin kanssa. Samoissa kilpailuissa hän voitti lisäksi pronssia 200 metrin vapaauinnissa. Kolmannen olympiamitalinsa Stellmach saavutti neljä vuotta myöhemmin Saksojen jo yhdistyttyä; Barcelonan olympialaisissa hän oli 4 × 100 metrin vapaauintiviestissä kolmas.


title: Manuela Stellmach

text: Stellmach menestyi uransa aikana myös pitkän radan MM-kisoissa; hän voitti kilpailuista yhteensä kolme kultaa, kaksi hopeaa ja yhden pronssin. Menestystä tuli myös pitkän radan EM-kilpailuissa; kahdeksan vuoden aikana hän voitti hämmästyttävät yhdeksän Euroopan mestaruutta sekä kuusi hopeaa. Kaikki hänen arvokisavoittonsa ovat viesteistä, paitsi 200 metrin vapaauinnin EM-kulta Bonnista 1989.


title: Manuela Stellmach

text: Uintiuransa jälkeen Stellmach on mennyt naimisiin. Hän edusti uintiurallaan seuratasolla "Sportclub Dynamo Berlin"iä sekä "Sportverein Preußen Berlin"iä.


title: Kristinusko Yhdysvalloissa

text: Yhdysvaltojen suurin uskonto on kristinusko, jota tunnustaa 70.6 % väestöstä. Vuonna 2014 tehdyn tutkimuksen mukaan Yhdysvaltain väestöstä 46.5 % on protestantteja, 20.8 % katolilaisia, 1.6 % mormoneja, 0.8 % jehovan todistajia, 0.5 % ortodokseja, 0.4 % muita kristittyjä, 5.9 % muita uskontoja ja 22.8 % uskontokuntiin kuulumattomia. Suurin protestanttinen kirkkokunta on Eteläinen baptistikonventio, johon kuuluu 15,2 miljoonaa jäsentä eli 4,7 % koko väestöstä.


title: Kristinusko Yhdysvalloissa

text: Roomalaiskatolisen uskon toivat Uudelle mantereelle espanjalaiset Uuteen Espanjaan, ranskalaiset Uuteen Ranskaan ja brittiläiset Marylandiin. Pohjois-Eurooppalaisiin protestanttisiin uudisasukkaisiin kuului anglikaaneja, baptisteja, kongregationalisteja, presbyteerejä, luterilaisia, kveekareita ja herrnhutilaisia. Ranskalaiset hugenotit saapuivat nykyisen Floridan alueelle ja perustivat Fort Carolinen.